open-index/open-wikipedia-markdown huggingface dataset:
പോർച്ചുഗീസ് സാമ്രാജ്യം

ആധുനിക യൂറോപ്യൻ കൊളോണിയൽ സാമ്രാജ്യങ്ങളിൽ ആദ്യത്തേതും ഏറ്റവും കൂടുതൽ കാലം നിലനിന്നതുമായ സാമ്രാജ്യമാണ് പോർച്ചുഗീസ് സാമ്രാജ്യം (പോർത്തുഗീസ് സാമ്രാജ്യം). 1415-ൽ സെയൂറ്റ പിടിച്ചടക്കിയപ്പോൾ മുതൽ മക്കൗ 1999-ൽ സ്വതന്ത്രമാക്കുന്നതുവരെ ആറു നൂറ്റാണ്ടോളം പോർച്ചുഗീസ് സാമ്രാജ്യം നിലനിന്നു.

## പേരിനു പിന്നിൽ
പോർത്തുഗലിന് ആ പേരു് വന്നത് പഴയകാലത്ത് ഉണ്ടായിരുന്ന ചെറിയ പട്ടണവും തുറമുഖവുമായ **[[പോർത്തൂസ് കലേ]]** യിൽ നിന്നാണ്.(അർത്ഥം ഊഷ്മളമായ തുറമുഖം). ഇത് ഒരു റോമൻ പേരാണ്. ഇന്നത്തെ ഗ്രാൻഡെ പോർട്ടോ നിലനിൽകുന്നത് ഇതേ സ്ഥലത്താണ്. ചില ചരിത്രകാരന്മാരുടെ അഭിപ്രായത്തിൽ ഗ്രീക്കുകരാണ് ഡുവോറോ നദിയുടെ തീരത്തുള്ള ഈ സ്ഥലത്ത് ആദ്യമായി കുടിയേറിപ്പാർത്തത്. ഭംഗിയുള്ള എന്നർത്ഥമുള്ള കാല്ലിസ്  എന്ന ഗ്രീക്ക് പദത്തിൽ നിന്നാണ് കലേ എന്ന പേരുണ്ടായതെന്ന് അവർ കരുതുന്നു. പൂണിയയുദ്ധത്തിൽ കാർത്തിജീനിയന്മാർ ഇത് കൈക്കലാക്കിയശേഷമാണ്‌ പോർത്തൂസ് കലേ എന്ന പേർ വന്നതത്രെ. എന്നാൽ ചില ചരിത്രകാരന്മാർ ഇവിടെ ആദ്യം ഫിനീഷ്യന്മാരായിരുന്നു വാസം എന്നും മറ്റു ചിലർ ഗല്ലേസികളാണ്‌  ഇവിടത്തെ ആദിമമനുഷ്യർ എന്നും അവരിൽ നിന്നാണ്‌ കലേ എന്ന പേർ വന്നത് എന്നും വിശ്വസിക്കുന്നു.

പോർത്തൂസ് കലേയും പോർത്തോ നഗരവും ചേർന്ന് പൊർത്തുഗലെ ആയി പരിണമിച്ചത് 7-8 നൂറ്റാണ്ടുകളിലാണ്‌. 9-)ം നൂറ്റാണ്ടോടു കൂടി പോർത്തുഗൽ എന്ന പേരു്‌ ഡൊവുറോ നദിക്കും മിൻ‌ഹോ നദിക്കുമിടക്കുള്ള പ്രദേശങ്ങളെ സൂചിപ്പിക്കാനായി ഉപയോഗിച്ചു തുടങ്ങി.

## ചരിത്രം

## ഭരണാധിപൻമാർ
***[[ബർഗണ്ടി സാമ്രാജ്യം]]*** (1139 - 1385)
*അഫോൺസോ I (1139 - 1185)
*സാഞ്ചോ I (1185 - 1211)
*അഫോൺസോ II (1211 - 1223)
*സാഞ്ചോ II (1223 - 1247)
*അഫോൺസോ III (1247 - 1279)
*ഡെനീസ് (1279 - 1325)
*അഫോൺസോ IV (1325 - 1357)
*പീറ്റർ I (1357 - 1367)
*ഫെർഡിനാൻഡ് I  (1367 - 1383)
*ബിയാട്രീസ് (1383 - 1385)

***[[അവിസ് സാമ്രാജ്യം]]*** (1385 - 1580)
*ജോൺ I (1385 - 1433)
*എഡ്വേർഡ് (1433 - 1438)
*അഫോൻസോ V (1438 - 1481)
*John II (1481 - 1495)

## അവലംബം


വർഗ്ഗം:സാമ്രാജ്യങ്ങൾ
എക്സാംപ്

വിവിധ ഓപ്പറേറ്റിങ് സിസ്റ്റങ്ങളിൽ പ്രവർത്തിക്കുന്ന ഒരു സ്വതന്ത്ര വെബ്സെർവർ ആണ് **എക്സാംപ്** (XAMPP). പ്രധാനമായും അപാച്ചി എച്‌.ടി.ടി.പി. സെർവർ, മൈഎസ്‌ക്യുഎൽ ഡാറ്റാബേസ്‌ മുതലായവയും പി.എച്ച്.പി., പേൾ എന്നീ പ്രോഗ്രാമിംഗ്‌ ഭാഷകളിലുള്ള സ്ക്രിപ്റ്റുകൾക്കുവേണ്ടിയുള്ള ഇന്റർപ്രറ്ററുകളും ഇതിൽ അടങ്ങിയിട്ടുണ്ട്. 

എക്സ്‌.എ.എം.പി.പി. എന്ന പേരിലെ എക്സ്‌ (**X**) എന്നത്‌ വ്യത്യസ്ത ഓപറേറ്റിംഗ്‌ സിസ്റ്റങ്ങളിൽ പ്രവർത്തിക്കുന്നതിനെയും (ക്രോസ് പ്ലാറ്റ്ഫോം), എ.എം.പി.പി. എന്നത്‌ യഥാക്രമം അപാച്ചി (**A**pache), മൈഎസ്‌ക്യുഎൽ (**M**ySQL), പി.എച്ച്‌.പി. (**P**HP), പേൾ (**P**erl) എന്നിവയെയും സൂചിപ്പിക്കുന്നു.

## പുറത്തേക്കുള്ള കണ്ണികൾ
* Official site 
* XAMPP Launcher (by portableapps.com)
* IBM article
* Kai Seidler-MySQL Interview 
* List of portable Web Servers 
* Installing Portable WAMP 

വർഗ്ഗം:വെബ് സോഫ്റ്റ്വെയറുകൾ
അഞ്ചൽ (തപാൽ)

thumb|150px|കൊച്ചി അഞ്ചൽ സ്റ്റാമ്പ്
thumb|150px|കൊച്ചി അഞ്ചൽ സ്റ്റാമ്പ്

സ്വാതന്ത്ര്യാനന്തര ഇന്ത്യയിലെ ഔദ്യോഗിക പോസ്റ്റൽ സർവീസ് രൂപം കൊള്ളുന്നതിനുമുമ്പ് തിരുവിതാംകൂർ, കൊച്ചി എന്നീ നാട്ടുരാജ്യങ്ങളിൽ നിലവിൽനിന്നിരുന്ന പഴയകാല ആഭ്യന്തര തപാൽ സമ്പ്രദായമാണ് **അഞ്ചൽ** സമ്പ്രദായം.  1951 ൽ ഇന്ത്യൻ കമ്പിതപാൽ വകുപ്പിൽ ലയിക്കുന്നതുവരെ അഞ്ചൽ സമ്പ്രദായം നിലനിന്നു.

## പേരിനുപിന്നിൽ
സന്ദേശവാഹകൻ, ദൈവദൂതൻ എന്നെല്ലാം അർത്ഥമുള്ള **ആഞ്ചെലസ്‌** എന്ന ഗ്രീക്ക്‌ പദത്തിൽ നിന്നാണ് അഞ്ചൽ എന്ന വാക്കിന്റെ ഉത്ഭവം.

കേരളത്തിൽ അതിപ്രാചീനകാലം മുതൽക്കുതന്നെ ചാരന്മാർ വഴി കത്തിടപാടുകൾ നടത്തിയിരുന്നു. മാർത്താണ്ഡവർമ്മയുടെ കാലം മുതൽ വിരുത്തി(വൃത്തി) അനുഭവക്കാരായ ചാരന്മാർ മുഖാന്തരം സർക്കാർ സാധനങ്ങളും കൊട്ടാരം വക നീട്ടുകളും കച്ചേരികളിൽ എത്തിച്ചുകൊടുക്കാൻ ഒരു വ്യവസ്ഥ ആരംഭിച്ചു. അവർക്ക് സ്ഥാനചിഹ്നമായി  ശംഖുമുദ്രയും “ ശ്രീപദ്മനാഭൻ തുണ ” എന്നു ലിഖിതമുള്ള വെള്ളിത്തടികൾ നൽകിയിരുന്നു. തിരുവിതാം കൂറിലെ രാമവർമ്മ മഹാരാജാവ് കൊല്ലവർഷം 959ൽ ‘സന്ദേഹവാഹക’ ഏർപ്പാടിൽ ചില പരിഷ്കാരങ്ങൾ വരുത്തി. അത് കേണൽ മൺട്രോയുടെ ഔദ്യോഗികകാലം വരെ നിലവിലിരുന്നു. കേണൽ മൺട്രോയാണ് സന്ദേശവാഹക ഏർപ്പാടിന് ‘അഞ്ചൽ’ എന്നു നാമകരണം ചെയ്തത്. റോഡുകൾക്ക് നിശ്ചിത ദൂരത്തിലായി ഓട്ടക്കാർ നിന്നിരുന്നു. ഇവർ ഒരു നിശ്ചിത ദൂരം സന്ദേശം കൊണ്ട് ഓടി അടുത്തയാൾക്ക് കൈമാറും. ഇങ്ങനെയാണ് സന്ദേശങ്ങൾ ഒരിടത്തു നിന്ന് മറ്റൊരിടത്ത് എത്തിച്ചിരുന്നത്. ആദ്യകാലങ്ങളിൽ സർക്കാർ രേഖകൾ മാത്രമായിരുന്നു അഞ്ചലിലൂടെ എത്തിച്ചിരുന്നത്. കൊല്ലവർഷം 1024 വരെ അഞ്ചൽ സർവ്വീസ് സർക്കാർ ആവശ്യത്തിനു മാത്രമേ തരപ്പെടുത്തിയിരുന്നുള്ളൂ.ഭാരതത്തിൽ പൊതുവായി തപാൽ സം‌വിധാനം നിലവിൽ വന്നപ്പോൾ അഞ്ചൽ വകുപ്പ് അതിൽ ലയിപ്പിക്കപ്പെടുകയുണ്ടായി.

## അഞ്ചൽക്കാരൻ

കത്തുകൾ ഒരു സ്ഥലത്തുനിന്നും മറ്റൊരിടത്തേക്ക് എത്തിച്ചിരുന്നവരാണ് **അഞ്ചൽക്കാരൻ** അഥവാ **അഞ്ചലോട്ടക്കാരൻ.**കാക്കി നിക്കറും ഉടുപ്പും തലയിൽ ചുവന്ന കരയുള്ള കാക്കി തൊപ്പിയുമായിരുന്നു അഞ്ചൽക്കാരൻറെ വേഷം. ചിലങ്ക കെട്ടിയ ഒന്നരയടി നീളമുള്ള വടിയിൽ തപാൽ ഉരുപ്പടികൾ ഒരു സ്ഥലത്ത് നിന്നും മറ്റൊരിടത്തേക്ക് ഓടിയാണ് എത്തിച്ചിരുന്നത്. ഇങ്ങനെ ഓടുമ്പോൾ ചിലങ്ക കിലുങ്ങുകയും ആ ശബ്ദം കേട്ട് ആളുകൾ വഴി മാറിക്കൊടുക്കുകയും ചെയ്തിരുന്നു. അഞ്ചൽക്കാരന് അന്ന് സമൂഹത്തിൽ മാന്യമായ സ്ഥാനം കിട്ടീയിരുന്നു.

## ഇതും കാണുക
* തപാൽ
## ചിത്രശാല

File:Travencore_Anchal_Postal_Service.JPG|തിരുവിതാംകുറിലെ സ്റ്റാമ്പുകൾ
File:Cochin_Postal_Stamp.JPG|കൊച്ചിയിലെ സ്റ്റാമ്പുകൾ 
ചിത്രം:Anchal1.jpg‎|കൊച്ചി അഞ്ചൽ സ്റ്റാമ്പ്
ചിത്രം:അഞ്ചൽപെട്ടി.jpg‎|അഞ്ചല്പെട്ടി,പെരുമ്പാവൂരിലെ ഗസ്റ്റ് ഹൗസിൽ നിന്ന്- ഇത്തരം പെട്ടികൾ  ഇംഗ്ലണ്ടിൽ ഇന്നും ഉപയോഗിക്കപ്പെടുന്നുണ്ട്
ചിത്രം:Travancoreanchal.jpg|മൈസൂരിലെ പോസ്റ്റൽ ട്രെയ്നിങ് സെന്ററിനു മുൻപിൽ സ്ഥാപിച്ചിട്ടുള്ള ട്രാവൻകൂർ അഞ്ചൽ‌പെട്ടി.
ചിത്രം:Greenanchal.jpg|മറ്റൊരു അഞ്ചൽ പെട്ടി
ചിത്രം:Anchal box@mvtpza.jpg‎|മൂവാറ്റുപുഴയിലെ പോസ്റ്റ് ഓഫീസിനു മുന്നിലെ അഞ്ചൽ പെട്ടി
പ്രമാണം:Anchalkottayam.jpg|കോട്ടയം ഹെഡ് പോസ്റ്റോഫീസിനു മുന്നിലെ അഞ്ചൽപ്പെട്ടി
File:Anchal Box Perumbavoor Rest House.JPG|പെരുമ്പാവൂർ റെസ്റ്റ് ഹൗസിനുമുന്നിലെ അഞ്ചൽ പെട്ടി
File:Anchal Box Board.JPG|അഞ്ചൽ പെട്ടി എഴുത്ത്
File:Anchal 1.jpg|വൈക്കം ഹെഡ് പോസ്റ്റോഫീസിനു മുമ്പിലെ അഞ്ചൽ പെട്ടി


## പുറമെ നിന്നുള്ള കണ്ണികൾ

കൊച്ചിൻ അഞ്ചൽ വക തപാൽ, റെവന്യൂ സ്റ്റാമ്പുകളുടെ ചില ചിത്രങ്ങൾ

## അവലംബം

* കേരളവിജ്ഞാനകോശം 1988
* തപാൽ വകുപ്പ് മ്യൂസിയം, തിരുവനന്തപുരം

വർഗ്ഗം:തപാൽ
വർഗ്ഗം:കേരളചരിത്രം
കഴിമ്പ്രം

തൃശ്ശൂർ ജില്ലയിൽ NH-17-ൽ, ഗുരുവായൂരിനും കൊടുങ്ങല്ലൂരിനും ഏകദേശം മധ്യഭാഗത്തായി സ്ഥിതി ചെയ്യുന്ന ഒരു ഗ്രാമമാണ് **കഴിമ്പ്രം**. എടമുട്ടത്തുനിന്ന് കിലോമീറ്റർ പടിഞ്ഞാറു മാറിയാണ്‌ കഴിമ്പ്രം സ്ഥിതി ചെയ്യുന്നത്. തൃപ്രയാർ-ഇരിഞ്ഞാലക്കുട ബസ്-റൂട്ട്  NH 17-ൽ സന്ധിക്കുന്ന സ്ഥലമാണ്‌ എടമുട്ടം.

ഒരു കാലത്ത് മത്സ്യബന്ധനവുമായി ബന്ധപ്പെട്ട തൊഴിലുകൾ മാത്രം ചെയ്ത് ഉപജീവനം കഴിച്ചിരുന്ന ഇവിടത്തുകാരുടെ ജീവിതശൈലിയിൽ ഗൾഫ് യുഗത്തോടെ വലിയ മാറ്റം സംഭവിച്ചിട്ടുണ്ട്. 

## ഗതാഗതം
കഴിമ്പ്രത്തു നിന്നും തൃശ്ശൂരിലേക്ക് നാലു ബസ്സുകൾ ഓടുന്നുണ്ട്. കൂടാതെ ദേശീയപാതയ്ക്കു സമാന്തരമായി കടൽത്തീരത്തിനടുത്തു കൂടി കടന്നു പോകുന്ന ബീച്ച്റോഡിലൂടെ തൃപ്രയാറിനെയും അഴീക്കോടിനെയും ബന്ധിപ്പിച്ചു കൊണ്ട്  ഓടുന്നബസ്സുകളും കഴിമ്പ്രത്തുകൂടെയാണ്‌ കടന്നു പോവുന്നുന്നത്. 

## വിദ്യാഭ്യാസ സ്ഥാപനങ്ങൾ

### '''വീ പീ എം എസ് എൻ ഡി പി ഹയർ സെക്കണ്ടറി സ്കൂൾ'''
കഴിമ്പ്രത്തെ ഏറ്റവും പ്രധാനപ്പെട്ട സ്ഥാപനം കഴിമ്പ്രം സ്കൂൾ എന്ന ചുരുക്കപ്പേരിലറിയപ്പെടുന്ന കഴിമ്പ്രം സെന്ററിൽ സ്ഥിതി ചെയ്യുന്ന ഈ സ്കൂളാണ്. ഏതാണ്ട് നൂറുവർഷം മുൻപേ ഏഴാംതരം വരെയുള്ള സ്കൂളായി തുടങ്ങി ഇന്ന് പ്ലസ്ടു വരെ ക്ലാസുകളുള്ള സ്ക്കൂളാണിത്. SNDP യോഗത്തിന്റെ ഉടസ്ഥതയിലാണ് ഈ സ്ക്കൂൾ. ഏതാണ്ട് 3000-ഓളം വിദ്യാർത്ഥികൾ ഇന്നിവിടെ പഠിക്കുന്നുണ്ട്. രണ്ടായിരാമാണ്ടിൽ പുതിയ കെട്ടിടങ്ങളും അതിനു ശേഷം ചുറ്റു മതിലുകളും നിർമ്മിച്ചു. 

### '''ഗവണ്മെന്റ് ഫിഷറീസ് സ്കൂൾ (പള്ളിപ്രം)'''
കഴിമ്പ്രം ബീച്ചിനോടു ചേർന്ന് സ്ഥിതി ചെയ്യുന്ന ഈ സ്കൂൾ അഞ്ചാം തരം വരെയുള്ള വിദ്യാഭ്യാസമാണ് നൽകുന്നത്. അടുത്ത കാലത്തായി ലഭിച്ചു വരുന്ന മികച്ച പരിപാലനവും തടസ്സമില്ലാത്ത ഫണ്ടുകളും, കമ്പ്യൂട്ടർ ലാബ് ഉൾപ്പെടെയുള്ള  ഉന്നത നിലവാരത്തിലുള്ള സൗകര്യങ്ങൾ ഈ ചെറിയ സ്കൂളിനു ലഭ്യമാക്കിയിട്ടുണ്ട്.

## പ്രധാനപ്പെട്ട ആഘോഷങ്ങൾ
* എടമുട്ടം ശ്രീ ഭദ്രാചലസുബ്രഹ്മണ്യക്ഷേത്രത്തിലെ തൈപ്പൂയം
* വാഴപ്പുള്ളി ശ്രീരാജരാജേശ്വരി ക്ഷേത്ര മഹോൽസവം
* നെടിയിരിപ്പിൽ ശ്രീ അന്നപൂർണ്ണേശ്വരി ക്ഷേത്ര മഹോൽസവം
* കുറുപ്പത്ത് ഭദ്രകാളി ക്ഷേത്രോൽസവം 

വർഗ്ഗം: തൃശ്ശൂർ ജില്ലയിലെ ഗ്രാമങ്ങൾ
ന്യൂയോർക്ക് നഗരം

250px|thumb|ന്യൂയോർക്ക് നഗരത്തിന്റെ ഒരു രാത്രി ദൃശ്യം
**ന്യൂയോർക്ക്‌ സിറ്റി**- അമേരിക്കൻ ഐക്യനാടുകളിൽ ന്യൂ യോർക്ക് എന്നു തന്നെ പേരുള്ള സംസ്ഥാനത്തെ ഏറ്റവും പ്രധാനപ്പെട്ട നഗരമാണ്‌.  ന്യൂയോർക്ക് നഗരം അമേരിക്കൻ ഐക്യനാടുകളിലെ ഏറ്റവും ജനസംഖ്യയുള്ള നഗരമാണ്. ന്യൂയോർക്ക് സംസ്ഥാനത്തിന്റെ തെക്കുഭാഗത്തായി ആണ് ഈ നഗരം സ്ഥിതിചെയ്യുന്നത്.  ലോകത്തിന്റെ സാമ്പത്തിക, വിനോദ രംഗങ്ങളിലുണ്ടാകുന്ന ഒട്ടുമിക്ക ചലനങ്ങളുടെയും ഉത്ഭവ കേന്ദ്രം ഈ വൻനഗരമാണെന്നു പറയാം. ഒരു ആഗോള നഗരമെന്നു വിശേഷിപ്പിക്കാവുന്ന ഇവിടെ 80 ലക്ഷത്തോളം ജനങ്ങൾ വസിക്കുന്നു.

ഈ നഗരം കേന്ദ്രീകരിച്ചുള്ള വാണിജ്യ, സാമ്പത്തിക, നിയമ, മാദ്ധ്യമ പ്രസ്ഥാനങ്ങളും സ്ഥാപനങ്ങളും ലോകമെമ്പാടും സ്വാധീനം ചെലുത്തുന്നു. നൂറുകണക്കിന് പ്രശസ്തമായ കാഴ്ചബംഗ്ലാവുകളും സാംസ്കാരിക വേദികളും അവതരണവേദികളുമുള്ള ഈ നഗരം ലോകത്തിലെ പ്രധാന സാംസ്കാരിക കേന്ദ്രങ്ങളിൽ ഒന്നാണ്.

അഞ്ച് ഉപനഗരങ്ങൾ കൂടിച്ചേർന്നതാണ് ന്യൂയോർക്ക് നഗരം (ബ്രോങ്ക്സ്, ബ്രൂക്ക്ലിൻ, മൻ‌ഹാട്ടൻ, ക്വീൻസ്, സ്റ്റേറ്റൻ  ദ്വീപുകൾ) 322 ച. മൈൽ വിസ്തീർണ്ണത്തിൽ (830 ച.കി.മീ) 81 ലക്ഷം ജനങ്ങൾ താമസിക്കുന്ന ന്യൂ‍യോർക്ക് നഗരം വടക്കേ അമേരിക്കയിലെ ഏറ്റവും ജനസാന്ദ്രത കൂടിയ നഗരമാണ്. 188 ലക്ഷം ജനങ്ങൾ താമസിക്കുന്ന മെട്രോപ്പോളിറ്റൻ ഭൂവിഭാഗം ലോകത്തിലെ ഏറ്റവും വലിയ നഗര പ്രദേശങ്ങളിൽ നാലാമത്തേതാണ്. 
[150px|thumb|left|ന്യൂയോർക്ക് നഗരത്തിലെ പ്രശസ്തമായ എമ്പയർ സ്റ്റേറ്റ് ബിൽഡിങ്ങ്. [ന്യൂജെഴ്സി|ന്യുജെഴ്സിയിൽ നിന്നുള്ള ദൃശ്യം]]
രണ്ടാം ലോകമഹായുദ്ധം മുതൽക്കേ ഈ നഗരം ഒരു പ്രബലമായ ആഗോള വാണിജ്യകേന്ദ്രമായിരുന്നു. (വിഷ്വൽ ആർട്ടിലെ) ഹാർലെം നവോത്ഥാനം, ചിത്രകലയിലെ അമൂർത്ത (അബ്സ്ട്രക്റ്റ്) എക്സ്പ്രഷനിസം, ഹിപ്പ് ഹോപ്പ് സംഗീതം തുടങ്ങിയ പല സാംസ്കാരിക മുന്നേറ്റങ്ങളുടെയും ജന്മസ്ഥലം ന്യൂയോർക്ക് നഗരം ആയിരുന്നു. ഡച്ച് കുടിയേറ്റക്കാർ 1625-ൽ ആണ് ഈ നഗരം സ്ഥാപിച്ചത്. അന്നുമുതൽ നഗരത്തിലേക്കുള്ള കുടിയേറ്റക്കാരുടെ പ്രവാഹം ഈ നഗരത്തിന്റെ സാംസ്കാരിക ജീവിതത്തെ സജീവമാക്കി 2005-ൽ ഈ നഗരത്തിലെ ജനസംഖ്യയുടെ 36 ശതമാനവും വിദേശത്തു ജനിച്ചവരായിരുന്നു. ഏകദേശം 170 വിവിധ ഭാഷകൾ സംസാരിക്കുന്ന ജനങ്ങൾ 2005-ൽ ന്യൂയോർക്കിൽ ഉണ്ടായിരുന്നു.
## പുറം കണ്ണികൾ

* NYC.gov - official website of the city
* NYCVB.COM - New York Convention and Visitors Bureau - official tourism website of New York City

** NYCityMap - Interactive Map of New York City - includes subway stations and entrances
** NYC.comMap  - Interactive Map of New York City - includes local businesses and 3D Aerial Photography
** NYC Bike Maps
* Forgotten NY
* New York City photos
* Origins of New York 
*  Old Postcards of New York City
* Virtual NYC tour 
* New York City Theatre Guide

640px|thumb|ന്യൂയോർക്ക് നഗരത്തിന്റെ ഒരു വിദൂര ദൃശ്യം. എല്ലിസ് ഐലൻഡിലേക്കുള്ള ബോട്ട് യാത്രയിൽ നിന്ന്
## ഇതും കാണുക
* ക്യാറ്റ്സ്കിൽ പാർക്ക്

## അവലംബം



വർഗ്ഗം:അമേരിക്കയിലെ വൻ‌നഗരങ്ങൾ
വർഗ്ഗം:ന്യൂയോർക്ക് നഗരം
വർഗ്ഗം:അമേരിക്കൻ ഐക്യനാടുകളിലെ തുറമുഖനഗരങ്ങൾ
മാഹി (വിവക്ഷകൾ)

*മയ്യഴി (Mahé) - ഇന്ത്യയിലെ കേന്ദ്രഭരണപ്രദേശങ്ങളിലൊന്നായ പുതുച്ചേരിയുടെ ഭാഗമായ ഒരു പ്രദേശം.
*മയ്യഴിപ്പുഴ (Mahé River) - മയ്യഴിയിലൂടെ ഒഴുകുന്ന നദി.
*മാഹി പാലം - മയ്യഴിപ്പുഴയ്ക്ക് കുറുകെ നിർമ്മിച്ച ഒരു പാലം.
*മാഹി നദി (Mahi River) - മദ്ധ്യപ്രദേശ്,  രാജസ്ഥാൻ, ഗുജറാത്ത് എന്നി ഇന്ത്യൻ സംസ്ഥാനങ്ങളിലൂടെ ഒഴുകുന്ന ഒരു നദി.
*മാഹി, സെയ്‌ഷെൽസ്
*മാഹി (ചലച്ചിത്രം)
തിരുവല്ല താലൂക്ക്

കേരളത്തിലെ പത്തനംതിട്ട ജില്ലയിലെ ഒരു താലൂക്കാണ്‌ **തിരുവല്ല**.

## പ്രധാന വസ്തുതകൾ
164.62 ച.കി.മീ. ആണ് തിരുവല്ല താലൂക്കിന്റെ വിസ്തീർണം. ആകെ ജനസംഖ്യ 2,34,503 ആണ്. തിരുവല്ല താലൂക്കിന്റെ ആസ്ഥാനം തിരുവല്ലയാണ്. 
### വില്ലേജുകൾ
13 വില്ലേജുകളാണ് തിരുവല്ല താലൂക്കിൽ ഉള്ളത്.
# വേണ്പാല
#നിരണം (കിഴക്കുംഭാഗം)
# കടപ്ര
# പെരിങ്ങര
# നെടുമ്പ്രം
# കാവുംഭാഗം
# തിരുവല്ല
# കുറ്റപ്പുഴ
# ഇരവിപേരൂർ
# കുറ്റൂർ
# കോയിപ്രം
# തോട്ടപ്പുഴശേരി
# കവിയൂർ

## സമീപ താലൂക്കുകൾ
മല്ലപ്പള്ളി, റാന്നി, കോഴഞ്ചേരി, കാർത്തികപ്പള്ളി, ചെങ്ങന്നൂർ,കുട്ടനാട്
എന്നിവയാണ് അയൽ താലൂക്കുകൾ.

വർഗ്ഗം:പത്തനംതിട്ട ജില്ലയിലെ താലൂക്കുകൾ
മേയ് 20

ഗ്രിഗോറിയൻ കലണ്ടർ പ്രകാരം **മേയ് 20** വർഷത്തിലെ 140(അധിവർഷത്തിൽ 141)-ാം ദിനമാണ്. 

## ചരിത്രസംഭവങ്ങൾ

* 526 - സിറിയയിലും അന്ത്യോക്ക്യയിലുമായുണ്ടായ ഒരു ഭൂകമ്പത്തിൽ മൂന്നു ലക്ഷത്തോളം പേർ മരണമടഞ്ഞു. 
* 1498 - വാസ്കോ ഡ ഗാമ കോഴിക്കോട് കപ്പലിറങ്ങി.
* 1570 - നവീനരൂപത്തിലുള്ള ആദ്യ അറ്റ്ലസ് ഭൂപടനിർമ്മാതാവായ അബ്രഹാം ഓർടെലിയസ് പുറത്തിറക്കി.
* 1631 - ജർമ്മൻ നഗരമായ മാഗ്ഡ്ബർഗ്, വിശുദ്ധ റോമൻ സാമ്രാജ്യം പിടിച്ചടക്കി. നഗരവാസികളിൽ ഭൂരിഭാഗവും കൂട്ടക്കൊല ചെയ്യപ്പെട്ടു.
* 1882 - ജർമ്മനി, ഓസ്ട്രിയ-ഹംഗറി, ഇറ്റലി എന്നീ രാജ്യങ്ങൾ ഉൾപ്പെട്ട ത്രികക്ഷി സഖ്യം നിലവിൽ വന്നു.
* 1902 - അമേരിക്കയിൽ നിന്നും ക്യൂബ സ്വതന്ത്രമായി. തോമാസ് എസ്ട്രാഡാ പാൽമ ക്യൂബയുടെ ആദ്യ പ്രസിഡണ്ടായി.
* 1954 - ചിയാങ് കൈ-ഷെക് ചൈനീസ് പ്രസിഡണ്ടായി വീണ്ടും തെരഞ്ഞെടുക്കപ്പെട്ടു.
* 1983 - എയ്ഡ്സിനു കാരണമാകുന്ന വൈറസിന്റെ കണ്ടെത്തൽ പ്രസിദ്ധീകരിച്ചു.
* 1996 - കേരളത്തിൽ ഇ കെ നായനാർ മന്ത്രിസഭ അധികാരത്തിലേറി.
* 2002 - കിഴക്കൻ തിമോർ ഇന്തോനേഷ്യയിൽ നിന്നും സ്വതന്ത്ര്യമായി.


## ജന്മദിനങ്ങൾ
## മരണം
## മറ്റു പ്രത്യേകതകൾ

വർഗ്ഗം:മേയ് 20
ബോസ്റ്റൺ (മാസച്ച്യൂസെറ്റ്സ്)

അമേരിക്കൻ ഐക്യനാടുകളിലെ മസാച്യുസെറ്റ്സ് സംസ്ഥാനത്തിന്റെ തലസ്ഥാനമാണ് **ബോസ്റ്റൺ** നഗരം. ഇംഗ്ലീഷുകാർ 1630-ൽ ആണ് ഈ നഗരം സ്ഥാപിച്ചത്. 1770-കളിൽ അമേരിക്കൻ സ്വാതന്ത്ര്യസമരത്തിലെ ചില സുപ്രധാന സംഭവങ്ങൾ അരങ്ങേറിയത്‌ ഈ നഗരത്തിലും പരിസരപ്രദേശങ്ങളിലുമാണു. “ബോസ്റ്റൺ റ്റീ പാർട്ടി“ അമേരിക്കൻ സ്വാതന്ത്ര്യ സമരത്തിലെ ഒരു സുപ്രധാന അദ്ധ്യായമായിരുന്നു. അമേരിക്കൻ ഐക്യനാടുകളിലെ ആദ്യത്തെ സബ്‌ വേ(1897), പബ്ലിക്‌ സ്കൂൾ (1635-ൽ തുടങ്ങിയ ബോസ്റ്റൺ ലാറ്റിൻ സ്ക്കൂൾ) എന്നിവ ബോസ്റ്റണിലാണ്.

## പേരിനു പിന്നിൽ
ഇവിടത്തെ പല പ്രമുഖ കുടിയേറ്റക്കാരുടെയും സ്വദേശമായിരുന്ന ലിങ്കൺഷയറിലെ (ഇംഗ്ലണ്ട്) ബോസ്റ്റൺ നഗരത്തിന്റെ പേരിൽ നിന്നാണു ബോസ്റ്റൺ എന്ന പേർ വന്നത്.

## ഗതാഗതം

അറ്റ്‌ലാന്റിക് സമുദ്രതീരത്തിലെ പ്രധാന തുറമുഖമാണു ബോസ്റ്റൺ.

ബോസ്റ്റൺ ലോഗൻ അന്താരാഷ്ട്ര വിമാനത്താവളത്തിൽ നിന്നും വ. അമേരിക്കയിലെ പ്രധാന നഗരങ്ങൾ, യൂറോപ്പ്‌, ജപ്പാൻ, തെ. കൊറിയ, തെ. അമേരിക്ക എന്നിവിടങ്ങളിലേക്കു നേരിട്ടുള്ള വിമാന സർവീസുകൾ ഉണ്ടു.

ആംട്രാക്‌ ബോസ്റ്റൺ  സൗത്ത്‌ സ്റ്റേഷനിൽ നിന്നും ന്യൂയോർക്ക്‌, ഷിക്കാഗോ, വാഷിങ്ടൺ, ഡി.സി. എന്നീ നഗരങ്ങലിലേക്കും  ബോസ്റ്റൺ നോർത്ത്‌ സ്റ്റേഷനിൽ നിന്നും പോർട്ട്‌ ലാൻഡ്‌ (മെയ്ൻ) നഗരത്തിലേക്കും റെയിൽ സർവീസുകൾ നടത്തുന്നു.

എം ബി ടി എ : ബോസ്റ്റൺ നഗരത്തിലെ സബ്‌ വേ, പരിസരപ്രദേശങ്ങളിലെ ബസ്സ്‌ ഗതാഗതം, സംസ്ഥാന മറ്റു പ്രധാന നഗരങ്ങളിലേക്കുള്ള കമ്മ്യൂട്ടർ റെയിൽ ഗതാഗതം എന്നിവ എം ബി ടി എ ആണു നടത്തുന്നത്.

അന്തർസംസ്ഥാന റോഡുകൾ : ബോസ്റ്റണിൽ തുടങ്ങി വ.അമേരിക്കയുടെ പടിഞ്ഞാറേ അറ്റത്തുള്ള വാഷിങ്ങ്ടൺ സംസ്ഥാനത്തിലെ സിയാറ്റിലുമായി ബന്ധിപ്പിക്കുന്ന ഐ 90 (5000 കി മീ വ. അമേരിക്കയിലെ എറ്റവും ദൈർഘ്യമുള്ള ദേശീയപാത ), തെക്ക്ഭാഗത്ത്‌  ഐ 95 ദേശീയപാതയിൽ തുടങ്ങി വെർമോണ്ട്‌ സംസ്ഥാനത്തിൽ ഐ 91 ദേശീയപാതയിൽ  അവസാനിക്കുന്ന ഐ 93 എന്നിവയാണു ഈ നഗരത്തിൽക്കൂടി കടന്നു പോകുന്ന പ്രധാനദേശീയപാതകൾ. ഗതാഗതക്കുരുക്ക്‌ ഒഴിവാക്കൻ വേണ്ടി ഐ 93 ദേശീയപാതയെ 5.6 കിമീ ദൈർഘ്യമുള്ള തുരങ്കത്തിലെക്കൂടി  തിരിച്ചുവിട്ട *ബിഗ്‌ ഡിഗ്‌*  അമേരിക്കൻ ഐക്യനാടുകളിലെ ഏറ്റവും ചെലവേറിയ  (1460 കോടി ഡോളർ)ഹൈവേ പ്രൊജക്റ്റാണ്‌.

## അവലംബം


വർഗ്ഗം:ബോസ്റ്റൺ, മാസച്ച്യൂസെറ്റ്സ്
വർഗ്ഗം:മസാച്യുസെറ്റ്സിലെ നഗരങ്ങൾ
വർഗ്ഗം:അമേരിക്കയിലെ വൻ‌നഗരങ്ങൾ
വർഗ്ഗം:അമേരിക്കൻ ഐക്യനാടുകളിലെ തുറമുഖനഗരങ്ങൾ
തേവാരം

ദേവകാര്യം എന്നതിന്റെ ചുരുക്കമാണ് തേവാരം. കുളി കഴിഞ്ഞ് ഹിന്ദുക്കൾ പ്രത്യേകിച്ച് ബ്രാഹ്മണർ ദേവതകൾക്ക് പൂജയും മറ്റുമായി നീക്കിവക്കുന്ന സമയവും ചടങ്ങുകളും ആണ് തേവാരം എന്നറിയപ്പെടുന്നത്. എന്നാൽ വിവിധ മതങ്ങളിൽ ഇത് ആചരിച്ചിരുന്നു. ഈശ്വര സേവ എന്നു മാത്രമാണ് അതുകൊണ്ട് ഉദ്ദേശിച്ചിരുന്നത്. 

എന്നാൽ തമിഴ്‌നാട്ടിൽ തേവാരം എന്നുദ്ദേശിക്കുന്നതു് ശൈവഹിന്ദുക്കളുടെ പ്രാമാണികഗ്രന്ഥങ്ങളായ തിരുമുറ എന്ന ഗ്രന്ഥസഞ്ചയത്തിലെ ആദ്യത്തെ ഏഴു കൃതികളെയാണു്.

## അവലംബം

## കുറിപ്പുകൾ
 

വർഗ്ഗം:ഹൈന്ദവം
ജെയിംസ് ജോയ്സ്

**ജെയിംസ് അഗസ്റ്റിൻ അലോഷ്യസ് ജോയ്സ്** (ഐറിഷ് *Séamus Seoighe*; ജനനം: ഫെബ്രുവരി 2 1882 – മരണം: ജനുവരി 13 1941) ഒരു ഐറിഷ് പ്രവാസി എഴുത്തുകാരനായിരുന്നു. 20-ആം നൂ‍റ്റാ‍ണ്ടിലെ സാഹിത്യത്തിൽ ഏറ്റവും കൂടുതൽ സ്വാധീനം ചെലുത്തിയ എഴുത്തുകാരിൽ ഒരാളായി ജെയിംസ് ജോയ്സിനെ കരുതുന്നു. *[[യൂളിസീസ് (നോവൽ)|യൂളിസീസ്]]* (1922), *[[ഫിന്നെഗൻസ് വേക്ക്]]* (1939) ആത്മകഥാ സ്പർശമുള്ള *[[എ പോർട്രെയിറ്റ് ഓഫ് ദ് ആർട്ടിസ്റ്റ് ആസ് എ യങ്ങ് മാൻ]]* (1916) എന്നീ‍ നോവലുകളും *[[ഡബ്ലിനേഴ്സ്]]* എന്ന ചെറുകഥാസമാഹാരവുമാണ്  മുഖ്യ കൃതികൾ. ബോധധാര (stream of conciousneess) എന്ന ശൈലിയുടെ പ്രയോക്താവായിരുന്നു അദ്ദേഹം. 

കൌമാരത്തിനു ശേഷമുള്ള ജീവിതത്തിന്റെ ഭൂരിഭാഗവും അയർലാന്റിനു പുറത്തായിരുന്നു എങ്കിലും ജോയ്സിന്റെ കഥകളിലെ ലോകം ഡബ്ലിനിൽ ശക്തമായി ഉറച്ചിരിക്കുന്നു. ഡബ്ലിനും പരിസര പ്രദേശങ്ങളും അദ്ദേഹത്തിന്റെ എല്ലാ കഥകൾക്കും പശ്ചാത്തലം ഒരുക്കുന്നു. (ഉദാഹരണത്തിന് യൂളിസീസിന്റെ പശ്ചാത്തലം ഡബ്ലിനിൽ ലിയപോൽഡ് ബ്ലൂം എന്ന വ്യക്തി നടക്കാനിറങ്ങുമ്പോൾ അയാളുടെ ജീവിതത്തിൽ സംഭവിക്കുന്ന കാര്യങ്ങളാണ്. ഇതിന്റെ ഓർമ്മയ്ക്കായി ജൂൺ-16 ഇന്നും ഡബ്ലിനിൽ ബ്ലൂംസ് ഡേ എന്ന പേരിൽ ആഘോഷിക്കപ്പെടുന്നു.) ജോയ്സിന്റെറോമൻ കാത്തലിക്ക് പള്ളിയുമായുള്ള കോളിളക്കം നിറഞ്ഞ ബന്ധം ജോയ്സ് തന്റെ ആത്മകഥാപാത്രം (ആൾട്ടർ ഈഗോ) ആയ സ്റ്റീഫൻ ഡെഡാലസ് എന്ന കഥാപാത്രത്തിന്റെ ആന്തരിക സംഘർഷങ്ങളിലൂടെ കാണിക്കുന്നു. പ്രവാസ ജീവിതം വരിച്ചെങ്കിലും പിറന്ന ഇടത്തിൽ അദ്ദേഹം അതീവ തത്പരനായിരുന്നു. യൂറോപ്പിൽ അദ്ദേഹം ചെലുത്തിയ പ്രഭാവം വഴി സാർവ്വലൌകിക സ്വീകാരം ലഭിച്ചു. ജന്മനാടിലുള്ള ശ്രദ്ധ അദ്ദേഹത്തിന്റെ കൃതികൾക്ക് ദേശത്തനിമയും നല്കി.

## കൃതികൾ

ഡബ്ലിൻ സെന്റ് സ്റ്റീഫൻസ് തോട്ടത്തിലെ‍ ജോയ്സിന്റെ അർധകായ പ്രതിമ|thumb
* *[[സ്റ്റീഫൻ ഹീറോ]]* (1904-6 -ൽ എഴുതിയത്:  *പോർട്രെയിറ്റ്..* എന്ന കൃതിക്ക് മുന്നോടിയായി എഴുതിയത്, 1944-ൽ പ്രസിദ്ധീകരിച്ചു)
* *[[ചേംബർ മ്യൂസിക്ക് (പുസ്തകം)|ചേംബർ മ്യൂസിക്ക്]]* (1907 കവിതകൾ)
* *[[ഡബ്ലിനേഴ്സ്]]* (1914)
* *[[എ പോർട്രെയിറ്റ് ഓഫ് ദ് ആർട്ടിസ്റ്റ് ആസ് എ യങ്ങ് മാൻ]]* (1916)
* *[[എക്സൈത്സ് (നാടകം)|എക്സൈത്സ്]]* (1918 നാടകം)
* *[[യൂളിസീസ് (നോവൽ)|യൂളിസീസ്]]* (1922)
* *[[പോമെസ് പെന്നി‌യീച്ച്]]* (1927 കവിതകൾ)
* *[[ഫിന്നെഗൻസ് വേക്ക്]]* (1939)

## അവലംബം

വർഗ്ഗം:1882-ൽ ജനിച്ചവർ
വർഗ്ഗം: 1941-ൽ മരിച്ചവർ
വർഗ്ഗം:ഫെബ്രുവരി 2-ന് ജനിച്ചവർ
വർഗ്ഗം:ജനുവരി 13-ന് മരിച്ചവർ
വർഗ്ഗം:ഐറിഷ് നോവലെഴുത്തുകാർ
വർഗ്ഗം:ഐറിഷ് കവികൾ
വർഗ്ഗം:ഐറിഷ് കഥാകൃത്തുക്കൾ
വർഗ്ഗം:ആവിഷ്കാര സ്വാതന്ത്ര്യം
ഹെർമൻ ഹെസ്സെ

**ഹെർമൻ കാൾ ഹെസ്സെ** (2 ജൂലൈ 1877 - 9 ഓഗസ്റ്റ് 1962) ഒരു ജർമ്മൻ-സ്വിസ് കവിയും നോവലിസ്റ്റും ചിത്രകാരനുമായിരുന്നു. അദ്ദേഹത്തിന്റെ ഏറ്റവും പ്രശസ്തമായ കൃതികൾ ഡെമിയൻ, *[[സ്റ്റെപ്പെൻ‌വുൾഫ് (നോവൽ)|സ്റ്റെപ്പെൻ‌വുൾഫ്]]*, *[[സിദ്ധാർത്ഥ (നോവൽ)|സിദ്ധാർത്ഥ]]*, *[[ദ് ഗ്ലാസ് ബീഡ് ഗെയിം]]* (*മജിസ്റ്റർ ലൂഡി* എന്നും ഇത് അറിയപ്പെടുന്നു) എന്നിവയാണ്. അദ്ദേഹത്തിന്റെ കൃതികൾ ഒരു വ്യക്തിയുടെ സമൂഹത്തിനു പുറത്തുള്ള ആത്മീയാന്വേഷണം എന്ന ആശയത്തെ അവലോകനം ചെയ്യുന്നു. 1946-ൽ അദ്ദേഹത്തിന് സാഹിത്യത്തിനുള്ള നൊബേൽ സമ്മാനം ലഭിച്ചു.

### ചെറുപ്പകാലം

ജർമനിയിലെ ബ്ലാക്ക് ഫോറസ്റ്റ് പ്രദേശത്ത് വൂർട്ടൻ‌ബർഗ്ഗ് പ്രവിശ്യയിൽ കാല്വ് എന്ന സ്ഥലത്ത് ഒരു ക്രിസ്തീയ മിഷനറി കുടുംബത്തിൽ 1877 ജൂലൈ 2-നു ഹെർമ്മൻ ഹെസ്സെ ജനിച്ചു. അദ്ദേഹത്തിന്റെ മാതാപിതാക്കൾ ബാസെൽ മിഷൻ എന്ന ക്രിസ്തീയ സംഘടനയുടെ ഭാഗമായി ഇന്ത്യയിൽ പ്രവർത്തിച്ചിരുന്നു. അദ്ദേഹത്തിന്റെ അമ്മ മേരി ഗുണ്ടർട്ട് ഇന്ത്യയിൽ 1842-ൽ ആണ് ജനിച്ചത്. ഹെസ്സെയുടെ അച്ഛൻ ജോനാഥൻ ഹെസ്സെ 1847-ൽ എസ്തോണിയയിൽ ഒരു ഡോക്ടറിന്റെ മകനായി ജനിച്ചു. ഹെസ്സെ കുടുംബം 1873 മുതൽ കാല്വ് പട്ടണത്തിൽ ജീവിച്ച് ഒരു മിഷനറി പ്രസിദ്ധികരണശാല നടത്തിയിരുന്നു. ഹെസ്സെയുടെ മുത്തച്ഛനായ ഹെർമ്മൻ ഗുണ്ടർട്ട് ആയിരുന്നു ഇതിന് മേൽനോട്ടം വഹിച്ചിരുന്നത്. 

തന്റെ ജീവിതത്തിന്റെ ആദ്യകാലം സ്വാബിയൻ പിയറ്റി എന്ന പ്രദേശത്തിന്റെ സ്വച്ഛതയിലാണ് ഹെർമ്മൻ ഹെസ്സെ ചിലവഴിച്ചത്. 1880-ൽ കുടുംബം സ്വിറ്റ്സർലന്റിലെ ബേസൽ എന്ന സ്ഥലത്തേക്ക് താമസം മാറി. ആറുവർഷത്തിനുശേഷം കാല്വ് പട്ടണത്തിലേക്ക് അവർ തിരിച്ചുവന്നു. ഗോപ്പിങെൻ എന്ന സ്ഥലത്ത് ലാറ്റിൻ സ്കൂൾ പഠനം പൂർത്തിയാക്കിയ ശേഷം ഹെസ്സെ മൗൾബ്രോൺ എന്ന സ്ഥലത്ത് ഇവാഞ്ജലിക്കൽ ദൈവശാസ്ത്ര സെമിനാരിയിൽ 1891-ൽ ചേർന്നു. ഇവിടെ 1892-ൽ ഹെസ്സെ തന്റെ സ്വഭാവത്തിന്റെ വിപ്ലവ വശം കാട്ടിത്തുടങ്ങി: അദ്ദേഹം സെമിനാരിയിൽ നിന്ന് ഒളിച്ചോടി. ഒരു ദിവസത്തിനുശേഷം ഹെസ്സെയെ ഒരു പാടത്ത് കണ്ടെത്തി. 

ഈ സമയത്ത് ഹെസ്സെ പല വിദ്യാലയങ്ങളിലും സ്ഥാപനങ്ങളിലും കൂടെ ഒരു യാത്ര തുടങ്ങി. അദ്ദേഹവും മാതാപിതാക്കളുമായി ശക്തമായ അഭിപ്രായ വ്യത്യാസങ്ങൾ ഉണ്ടായി. മെയ് മാസത്തിൽ ഒരു ആത്മഹത്യാ ശ്രമത്തിനു ശേഷം ബാഡ് ബോൾ എന്ന സ്ഥലത്ത് അദ്ദേഹം ഒരു ദൈവശാസ്ത്രജ്ഞ്ഞനും വികാരിയുമായ ക്രിസ്റ്റോഫ് ഫ്രീഡ്രിച്ച് ബ്ലംഹാർട്ട് എന്ന വ്യക്തിയുടെ ശിക്ഷണത്തിൽ പഠിച്ചു. പിന്നീട് അദ്ദേഹം സ്റ്റെട്ടെൻ, റെംസ്റ്റാൾ‍ എന്ന സ്ഥലത്ത് ഒരു മാനസിക ചികത്സാകേന്ദ്രത്തിലും പിന്നീട് ബേസലിൽ ഒരു ആൺകുട്ടികളുടെ വിദ്യാലയത്തിലും താമസിച്ചു. 

[thumb|ഹെസ്സെയുടെ ജന്മസ്ഥലം [കാല്വ്, 1977]]
thumb|ഹെസ്സെയുടെ ജന്മസ്ഥലം, 2007

വർഗ്ഗം:1877-ൽ ജനിച്ചവർ
വർഗ്ഗം: 1962-ൽ മരിച്ചവർ
വർഗ്ഗം:ജൂലൈ 2-ന് ജനിച്ചവർ
വർഗ്ഗം:ഓഗസ്റ്റ് 9-ന് മരിച്ചവർ

വർഗ്ഗം:ജർമൻ നോവലെഴുത്തുകാർ
വർഗ്ഗം:ജർമ്മൻ കവികൾ
വർഗ്ഗം:ജർമൻ കഥാകൃത്തുക്കൾ
വർഗ്ഗം:പത്രപ്രവർത്തകർ
അമ്പായത്തോട് (കണ്ണൂർ)

കണ്ണൂർ ജില്ലയിൽ കൊട്ടിയൂർ ഗ്രാമപഞ്ചായത്തിലെ ഒരു ഗ്രാമമാണ് **അമ്പായത്തോട്**. കണ്ണൂർ ജില്ലയുടെ അതിർ‌ത്തി ഗ്രാമം കൂടിയാണിത്. കണ്ണൂർ നഗരത്തിൽ നിന്ന് 68 കി.മീ കിഴക്ക് മാറിയാണ് ഈ ഗ്രാമം സ്ഥിതി ചെയ്യുന്നത്. വയനാട് ജില്ലയിലെ തവിഞ്ഞാൽ പഞ്ചായത്തിനോട് ചേർ‌ന്നു കിടക്കുന്ന ഈ കുടിയേറ്റ ഗ്രാമത്തിന്റെ മൂന്നു വശവും നിക്ഷിപ്ത വനമാണ്. മധ്യ തിരുവിതാംകൂറിൽ നിന്ന് കുടിയേറിയ കർ‌ഷകർ കാട് വെട്ടിത്തെളിച്ച് ഇവിടെ താമസം തുടങ്ങിയത് രണ്ടാം ലോകയുദ്ധത്തിനു ശേഷമുള്ള പഞ്ഞക്കാലത്താണ്. കൊട്ടിയൂരിൽ നിന്നു വയനാട്ടിലേക്കുള്ള ചുരം റോഡ് ഇതുവഴി കടന്നുപോകുന്നു. കോഴിക്കോട് ജില്ലയിലെ താമരശ്ശേരിക്കടുത്തും ഇതേ പേരിൽ ഒരു ഗ്രാമമുണ്ട്. കുടിയൊഴിപ്പിക്കലുമായി ബന്ധപ്പെട്ട് വാർത്തകൾ വരുന്നത് താമരശ്ശേരി അമ്പായത്തോടിനെ കുറിച്ചാണ്.

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
ഗ്രേയം ഗ്രീൻ

**ഹെന്രി ഗ്രേയം ഗ്രീൻ**, ഒ.എം., സി.എച്. (ഒക്ടോബർ 2, 1904 – ഏപ്രിൽ 3, 1991) ഒരു പ്രശസ്തനായ ഇംഗ്ലീഷ് നാടകകൃത്തും, നോവലിസ്റ്റും, ചെറുകഥാകൃത്തും, യാത്രാവിവരണ എഴുത്തുകാരനും നിരൂപകനുമായിരുന്നു. അദ്ദേഹത്തിന്റെ കൃതികൾ ആധുനികലോകത്തിലെ സന്ദിഗ്ധതയുള്ള സദാചാര, രാഷ്ട്രീയ വിഷയങ്ങൾ കൈകാര്യം ചെയ്യുന്നു. നിരൂ‍പക പ്രശംസയും ജനപ്രിയതയും ഗ്രീൻ ഒരേസമയം പിടിച്ചുപറ്റി. ഒരു കാത്തലിക്ക് നോവലിസ്റ്റ് എന്ന വിശേഷണത്തെ ഗ്രീൻ ശക്തമായി ചെറുത്തു. “കത്തോലിക്കൻ ആയിപ്പോയ ഒരു നോവലിസ്റ്റ്” എന്ന് വിശേഷിപ്പിക്കപ്പെടാൻ ആണ് അദ്ദേഹം ഇഷ്ടപ്പെട്ടത്, എങ്കിലും റോമൻ കത്തോലിക്ക മതപരമായ വിഷയങ്ങൾ അദ്ദേഹത്തിന്റെ പല നോവലുകളുടെയും കേന്ദ്ര വിഷയങ്ങളാണ്. ഉദാഹരണത്തിന് ബ്രൈട്ടൺ റോക്ക്, ദ് ഹാർട്ട് ഓഫ് ദ് മാറ്റർ, ദ് എൻഡ് ഓഫ് ദ് അഫയർ, മോൺസിഞ്ഞോർ ക്വിക്സോട്ട്, എ ബേണ്ടൌട്ട് കേസ്,  പ്രശസ്ത കൃതികളായ ദ് പവർ ആന്റ് ദ് ഗ്ലോറി. ദ് ക്വയറ്റ് അമേരിക്കൻ എന്നിവ  സാർവ്വദേശീയ രാഷ്ട്രീയത്തിലുള്ള അദ്ദേഹത്തിന്റെ ബദ്ധശ്രദ്ധയെ കാണിക്കുന്നു.

## പ്രധാന കൃതികൾ

* *ദ് പവർ ആന്റ് ഗ്ലോറി* (1940)
* *ദ് ഹാർട്ട് ഓഫ് ദ് മാറ്റർ* (1948)
* *ദ് തേർഡ് മാൻ* (1949) (നാടകത്തിന് അടിസ്ഥാനമായി എഴുതിയ നോവെല്ല)
* *ദ് എന്റ് ഓഫ് ദ് അഫയർ* (1951)
* *വേയ്സ് ഓഫ് എസ്കേപ്പ്* (1980) (ആത്മകഥ)

## അവലംബം

വർഗ്ഗം:1904-ൽ ജനിച്ചവർ
വർഗ്ഗം: 1991-ൽ മരിച്ചവർ
വർഗ്ഗം:ഒക്ടോബർ 2-ന് ജനിച്ചവർ
വർഗ്ഗം:ഏപ്രിൽ 3-ന് മരിച്ചവർ

വർഗ്ഗം:ഇംഗ്ലീഷ് നാടകകൃത്തുക്കൾ
വർഗ്ഗം:ഇംഗ്ലീഷ് കഥാകൃത്തുക്കൾ
വർഗ്ഗം:ഇംഗ്ലീഷ് നോവലെഴുത്തുകാർ
ടി. രാമലിംഗംപിള്ള

മലയാളത്തിൽ സുപ്രധാനമായ നിഘണ്ടുകൾ രചിച്ച പണ്ഡിതനാണ് **ടി. രാമലിംഗം‌ പിള്ള** (ഫെബ്രുവരി 22, 1880 - ഓഗസ്റ്റ് 1, 1968). രാമലിംഗം‌പിള്ളയുടെ ഏറ്റവും പ്രധാനപ്പെട്ട കൃതികൾ *ഇംഗ്ലീഷ്-ഇംഗ്ലീഷ്-മലയാളം നിഘണ്ടു*വും *മലയാള ശൈലീ നിഘണ്ടു*വുമാണ്. മുപ്പത്തഞ്ചുവർഷത്തെ നിരന്തര പരിശ്രമംകൊണ്ട് 1956-ൽ 76-ആം വയസ്സിലാണ് *ഇംഗ്ലീഷ്-ഇംഗ്ലീഷ്-മലയാളം നിഘണ്ടു* പൂർത്തിയാക്കിയത്. *മലയാള ശൈലീ നിഘണ്ടു* 1937-ൽ തന്നെ പ്രസിദ്ധപ്പെടുത്തിയിരുന്നു.

## ജീവിതരേഖ

1880 ഫെബ്രുവരി 22-നു തിരുവനന്തപുരത്തെ ഒരു തമിഴ് കുടുംബത്തിൽ ടി. രാമലിംഗം‌പിള്ള ജനിച്ചു. പിതാവ് സ്ഥാണുപിള്ള സംസ്കൃതപണ്ഡിതനും ജ്യോതിഷിയുമായിരുന്നു. അതിനാൽത്തന്നെ സംസ്കൃതത്തിന്റെയും തമിഴിന്റെയും ബാലപാഠങ്ങൾ അച്ഛനിൽനിന്ന് സ്വായത്തമാക്കാൻ ഇദ്ദേഹത്തിന് സാധിച്ചു.

തിരുവനന്തപുരത്തും മദ്രാസിലുമായി രാമലിംഗം‌പിള്ള കലാലയ വിദ്യാഭ്യാസം പൂർത്തിയാക്കി. 1904-ൽ അദ്ദേഹം ബി.എ. പൂർത്തിയാക്കിയശേഷം സെക്രട്ടറിയേറ്റിൽ ഒരു ഗുമസ്തനായി ഉദ്യോഗത്തിൽ പ്രവേശിച്ചു. 1914-ൽ മലയാളത്തിൽ എം.എ. ബിരുദാനന്തര ബിരുദം കരസ്ഥമാക്കി. അദ്ദേഹം ഇംഗ്ലീഷ്, മലയാളം, തമിഴ്, സംസ്കൃതം എന്നീ ഭാഷകളിൽ പ്രാവീണ്യം നേടി. ഇംഗ്ലീഷിലും മലയാളത്തിലും തമിഴിലും രാമലിംഗം‌പിള്ള പല ഗ്രന്ഥങ്ങളും രചിച്ചിട്ടുണ്ട്. തിരുവിതാംകൂർ സർക്കാരിന്റെ മുഖ്യ പരിഭാഷകനായി അദ്ദേഹം 10 വർഷം സേവനം അനുഷ്ഠിച്ചു.

80ആം വയസ്സിനുശേഷം അദ്ദേഹം മറ്റൊരു കൃതി എഴുതാൻ തയ്യാറെടുപ്പുകൾ നടത്തി. ഇതിന്റെ പകുതിയിലധികം ഭാഗം മുന്നോട്ട് പോയെങ്കിലും പൂർത്തിയാക്കാൻ കഴിഞ്ഞില്ല. 1968 ഓഗസ്റ്റ് 1-നു 88-ആം വയസ്സിൽ തിരുവനന്തപുരത്തുവെച്ചുതന്നെ അദ്ദേഹം അന്തരിച്ചു.

## പ്രധാന കൃതികൾ

*ഇംഗ്ലീഷ്-ഇംഗ്ലീഷ്-മലയാളം നിഘണ്ടു (35 വർഷത്തെ പരിശ്രമം) ഡി.സി.ബുക്സിന്റെ ആധാരശില ഈ നിഘണ്ടുവാണെന്നു ഡി.സി കിഴക്കേമുറി രേഖപ്പെടുത്തിയിട്ടുണ്ട്‌.
*മലയാള ശൈലി നിഘണ്ടു
*ഇംഗ്ലീഷ്-ഇംഗ്ലീഷ്-മലയാളം മിനി നിഘണ്ടു
*ശൈലികൾ കുട്ടികൾക്ക്
*പദ്‌മിനി
*ഷേക്സ്പീയറുടെ പന്ത്രണ്ടു സ്ത്രീരത്നങ്ങൾ
*ആധുനിക മലയാള ഗദ്യ രീതി
*സി.ആർ ബോസിന്റെ ജീവചരിത്രം
*ലേഖന മഞ്ജരി
*അന്നപൂർണ്ണാലയം(തമിഴ്‌)
*Aryabhata
*Horrors of Cruelty to Animals
*Evolution of Malayalam Drama

## അവലംബം

*പുഴ . കോം 

വർഗ്ഗം:1880-ൽ ജനിച്ചവർ
വർഗ്ഗം: 1968-ൽ മരിച്ചവർ
വർഗ്ഗം:ഫെബ്രുവരി 22-ന് ജനിച്ചവർ
വർഗ്ഗം:ഓഗസ്റ്റ് 1-ന് മരിച്ചവർ

വർഗ്ഗം:മലയാളികൾ
ഇളനീരാട്ടം

thumb|right|300px|Kottiyoor temple festival

കണ്ണൂർ ജില്ലയിലെ കൊട്ടിയൂർ ക്ഷേത്രത്തിലെ ഉത്സവത്തിലെ ഒരു പ്രധാന ചടങ്ങാണ് **ഇളനീരാട്ടം**. കണ്ണൂർ, കോഴിക്കോട്, കാസർ‌ഗോഡ് ജില്ലകളിൽ നിന്നു വിശ്വാസികളായ തീയർ സമുദായക്കാർ കൊണ്ടുവരുന്ന ഇളനീർ വെട്ടിയെടുക്കുന്ന കരിക്കിൻ വെള്ളം ക്ഷേത്രത്തിലെ പ്രതിഷ്ഠയായ ശിവലിംഗത്തിൽ അഭിഷേകം ചെയ്യുന്ന ചടങ്ങാണിത്. ഇളനീരാ‍ട്ടത്തിന്റെ തലേന്ന് നടക്കുന്ന ഇളനീർ വെപ്പും ഉത്സവത്തിലെ പ്രധാ‍ന ചടങ്ങാണ്.ഇളനീരാട്ടം പോലുള്ള ആചാരങ്ങൾ തെറ്റാണ് എന്ന് ചൂണ്ടികാട്ടിയ നവോത്ഥനനായകൻ ആണ് വാഗ്ഭടാനന്ദൻ. കൊട്ടിയൂർ ഉത്സവപ്പാട്ട് എന്ന കൃതിയിൽ ഇത് സൂചിപ്പിച്ചിട്ടു ഉണ്ട് 

## പുറത്തേക്കുള്ള കണ്ണികൾ
*http://malayalam.keralatourism.org/event/kottiyur-festival.php 
*http://www.india9.com/i9show/Kottiyoor-Temples-41641.htm

വർഗ്ഗം:കേരളത്തിലെ ഹൈന്ദവാചാരങ്ങൾ
റോസ് മേരി

മലയാളത്തിലെ പ്രമുഖ സാഹിത്യകാരിയാണ് **റോസ് മേരി**.
## ജീവിതരേഖ
1956 ജൂൺ 22-നു കാഞ്ഞിരപ്പള്ളിയിൽ ജനിച്ചു. പിതാവ്: ഡോ. കെ.സി. ചാക്കോ (പാപ്പച്ചൻ) കടമപ്പുഴ. മാതാവ്: റോസമ്മ. പാറത്തോട് ഗ്രേസി മെമ്മോറിയൽ സ്കൂൾ, കാഞ്ഞിരപ്പള്ളി സെന്റ് ഡൊമിനിക്സ് കോളെജ്, തിരുവനന്തപുരം മാർ ഇവാനിയോസ് കോളെജ്, ചിദംബരം അണ്ണാമ സർവകലാശാല, തിരുവനന്തപുരം പ്രസ്സ് ക്ലബ് എന്നിവിടങ്ങളിലായി വിദ്യാഭ്യാസം. ഇംഗ്ലീഷ് സാഹിത്യത്തിൽ ബിരുദാനന്തര ബിരുദവും ജേണലിസത്തിൽ ഡിപ്ലോമയും നേടിയിട്ടുണ്ട്. മാതൃഭൂമി ദിനപത്രത്തിന്റെ എഡിറ്റോറിയൽ വിഭാഗത്തിലും ഇന്ത്യാ ടുഡേ (മലയാളം) ടെലിവിഷൻ കറസ്പോണ്ടന്റായും ജോലിചെയ്തിട്ടുണ്ട്.
ഭർത്താവ് പ്രിയൻ ചാക്കോ ഉമ്മൻ. മൂന്ന് മക്കൾ.

## കൃതികൾ
*വാക്കുകൾ ചേക്കേറുന്നിടം
*ചാഞ്ഞുപെയ്യുന്ന മഴ
*വേനലിൽ ഒരു പുഴ
*വൃശ്ചികക്കാറ്റു വീശുമ്പോൾ
*ഇവിടെ ഇങ്ങനെയുമൊരാൾ
ബന്ധനസ്ഥനായ വിഘ്നേശ്വരൻ

## അവലംബം
*പുഴ . കോം 

വർഗ്ഗം:മലയാളകവികൾ
വർഗ്ഗം:മലയാളകവയിത്രികൾ
ഗോമുഖ്

thumb|150px|right|''ഗംഗാനദി ഇവിടെനിന്ന് ഉദ്ഭവിക്കുന്നു'' ഭൂരിഭാഗം ഇന്ത്യക്കാരുടെ ജീവിതത്തിലും വിശ്വാസങ്ങളിലും നിറഞ്ഞുനിൽക്കുന്ന ഗംഗാ നദി തുടങ്ങുന്നത് ഇവിടെ നിന്നാണ്. ദെൽഹിയിൽ നിന്ന് ഹരിദ്വാർ, ഉത്തരകാശി, ഗംഗോത്രി വഴി ഗോമുഖിൽ എത്താം. ഗംഗോത്രി വരെയേ വാഹന സൗകര്യമുള്ളൂ. അവിടെ നിന്നു 19 കിലോമീറ്റർ ഹിമാലയൻ മലനിരകളിലൂടെ കാൽനടയായി കയറണം. ഗംഗ ഇവിടെ ഭാഗീരഥിയാണ്. കൂറ്റൻ മഞ്ഞ് മലയിൽനിന്ന് ഒരു ഗുഹയിലൂടെ ഗംഗ പ്രത്യക്ഷപ്പെടുകയാണ് ഇവിടെ. ഈ ഗുഹാമുഖത്തിന് പണ്ട് പശുവിന്റെ മുഖവുമായി സാദൃശ്യം ഉണ്ടായിരുന്നതുകൊണ്ടാണ് ഗോമുഖ് എന്ന പേരു ലഭിച്ചത്. മെയ് മുതൽ ഒക്ടോബർ വരെയേ ഇവിടെ എത്തിച്ചേരാനാകൂ, നവംബർ മുതൽ ഏപ്രിൽ വരെ ഈ പ്രദേശമാകെ മഞ്ഞു മൂടിക്കിടക്കും.

## ഐതിഹ്യം
ഭഗീരഥൻ തന്റെ കഠിന തപസ്സിലൂടെ ശിവനെ പ്രസാദിപ്പിച്ച് ഗംഗയെ ഭൂമിയിലേക്കെത്തിച്ചുവെന്നാണ് ഐതിഹ്യം.

## പ്രദേശ വിവരണം
നേരത്തെ ഉത്തർപ്രദേശിന്റെ ഭാഗമായിരുന്ന ഗോമുഖ് ഉത്തരാഖണ്ഡ് നിലവിൽ വന്നതോടെ ഈ സംസ്ഥാനത്തിലെ ഉത്തരകാശി ജില്ലയുടെ ഭാഗമാണ്. ഗംഗോത്രി‌-ഗോമുഖ് പ്രദേശത്തിന്റെ വടക്ക് തിബറ്റൻ അതിർത്തിയാണ്. കിഴക്ക് അതിർത്തിയായി പ്രശസ്ത തീർഥാടന കേന്ദ്രങ്ങളായ കേദാർനാഥും ബദരീനാഥും. പടിഞ്ഞാറൻ അതിർത്തിയായി യമുനോത്രിയും യമുനാ താഴ്വരയും. തെക്ക് തെഹ്രി ജില്ലയാണ്. ഗംഗോത്രി, യമുനോത്രി, കേദാർനാഥ്, ബദരീനാഥ് എന്നീ നാലു തീർത്ഥാടന കേന്ദ്രങ്ങളാണ് ‘ചാർ ധാം’ എന്ന് അറിയപ്പെടുന്നത്. 

വർഗ്ഗം:ഹൈന്ദവതീർത്ഥാടനകേന്ദ്രങ്ങൾ
മേയ് 21

ഗ്രിഗോറിയൻ കലണ്ടർ പ്രകാരം **മേയ് 21** വർഷത്തിലെ 141(അധിവർഷത്തിൽ 142)-ാം ദിനമാണ്. 

## ചരിത്രസംഭവങ്ങൾ

* 878 - സിസിലിയിലെ സുൽത്താൻ, സിറാകുസ് പിടിച്ചടക്കി.
* 996 - പതിനാറു വയസ്സു പ്രായമുള്ള ഒട്ടോ മൂന്നാമൻ വിശുദ്ധ റോമൻ സാമ്രാജ്യത്തിന്റെ ചക്രവർത്തിയായി.
* 1502 - പോർച്ചുഗീസ് നാവികൻ ജോവോ ഡ നോവ, സൈന്റ് ഹെലെന ദ്വീപുകൾ കണ്ടെത്തി. 
* 1851 - ദക്ഷിണ അമേരിക്കൻ രാജ്യമായ കൊളംബിയയിൽ അടിമത്തം നിർത്തലാക്കി.
* 1881 - ക്ലാര ബർട്ടൺ അമേരിക്കൻ റെഡ് ക്രോസ് സംഘടനക്ക് രൂപം നൽകി.
* 1894 - ഇംഗ്ലണ്ടിലെ മാഞ്ചസ്റ്റർ കപ്പൽചാൽ ഗതാഗതത്തിനായി തുറന്നു.
* 1904 - അന്താരാഷ്ട്ര ഫുട്ബോൾ അസോസിയേഷൻ അഥവാ ഫിഫ പാരീസിൽ രൂപവത്കരിക്കപ്പെട്ടു. 
* 1981 - പിയറി മൗറോയ് ഫ്രഞ്ചു പ്രധാനമന്ത്രിയായി.
* 1991 - ഇന്ത്യൻ പ്രധാനമന്ത്രിയായിരുന്ന രാജീവ് ഗാന്ധി, തമിഴ്‌നാട്ടിലെ ചെന്നൈക്കടുത്തുള്ള ശ്രീ പെരുമ്പത്തൂരിൽ വച്ച് തമിഴ്‌പുലികളുടെ ആത്മഹത്യാബോംബാക്രമണത്തിൽ കൊല്ലപ്പെട്ടു.


## ജന്മദിനങ്ങൾ
* 1960 - മോഹൻലാൽ

## ചരമവാർഷികങ്ങൾ
•ഇന്ത്യൻ പ്രധാനമന്ത്രിയായിരുന്ന രാജീവ് ഗാന്ധി

## മറ്റു പ്രത്യേകതകൾ

വർഗ്ഗം:മേയ് 21
ചന്ദ്രമതി

മലയാളത്തിലെ പ്രശസ്തയായ എഴുത്തുകാരിയാണ് **ചന്ദ്രമതി**. അച്ഛൻ: വി. ഭാസ്കരൻ നായർ. അമ്മ: തങ്കം. ഇംഗ്ലീഷ് സാഹിത്യത്തിൽ എം.എ. (ഫസ്റ്റ് ക്ലാസും) പി.എച്.ഡി യും നേടിയിട്ടുണ്ട്. തിരുവനന്തപുരം ആൾ സെയിന്റ്സ് കോളെജിൽ അദ്ധ്യാപിക. സാഹിത്യ അക്കാദമിയുടെ മധ്യകാല ഭാരതീയ സാഹിത്യത്തിന്റെ എക്സിക്യുട്ടീവ് എഡിറ്ററായിരുന്നു. ബ്രിട്ടീഷ് കൗൺസിൽ വിസിറ്റർഷിപ്പിൽ ഇംഗ്ലണ്ട്, ഫ്രാൻസ്, ശ്രീലങ്ക, സിംഗപ്പൂർ, ഓസ്ട്രേലിയ, നെതർലാന്റ്സ് എന്നീ രാജ്യങ്ങൾ സന്ദർശിച്ചു. ലണ്ടനിലെ കോമൺ‌വെൽത്ത് ഇൻസ്റ്റിറ്റ്യൂട്ട് ശതാബ്ദി സെമിനാറിലും ഓസ്ട്രേലിയയിലെ ലോക സ്ത്രീനാടക സമ്മേളനത്തിലും പങ്കെടുത്തിട്ടുണ്ട്.  1999-ൽ മികച്ച ചെറുകഥാ സമാഹാരത്തിനുള്ള കേരള സാഹിത്യ അക്കാദമി പുരസ്കാരം നേടിയിട്ടുണ്ട്.. 1973 -ലെ മാതൃഭൂമി സാഹിത്യമത്സരത്തിൽ ചന്ദ്രമതിക്ക്  കഥാവിഭാഗത്തിൽ മൂന്നാം സ്ഥാനം ലഭിക്കുകയുണ്ടായി. തിരുവനന്തപുരം ആൾസെയ്ന്റ്‌സ് കോളേജിൽ ബി.എ. രണ്ടാംവർഷ വിദ്യാർത്ഥിയായിരുന്ന അവർ കുമാരി ചന്ദ്രിക എന്ന നാമത്തിലാണ് കഥയെഴുതിയത്. 'സ്വയം: സ്വന്തം...' എന്നതായിരുന്നു കഥയുടെ പേര്. 

## കൃതികൾ

*ദേവീഗ്രാമം
*ദൈവം സ്വർഗ്ഗത്തിൽ
*സ്വയം സ്വന്തം
*വേതാള കഥകൾ
*പേരില്ലാപ്രശ്നങ്ങൾ
*ആര്യാവർത്തനം
*ഞണ്ടുകളുടെ നാട്ടിൽ ഒരിടവേള
*റെയിൻഡിയർ
*തട്ടാരം കുന്നിൻലെ വിഗ്രഹങ്ങൾ
*അന്നയുടെ അത്താഴ വിരുന്ന്

*മദ്ധ്യകാല മലയാള കവിത (എഡിറ്റർ)

ചന്ദ്രമതിയുടെ നിരവധി ഗവേഷണ ലേഖനങ്ങളും ഇംഗ്ലീഷിലും മലയാ‍ളത്തിലുമുള്ള വിവർത്തനങ്ങളും ദേശീയ അന്തർദേശീയ പ്രസിദ്ധീകരണങ്ങളിൽ വന്നിട്ടുണ്ട്. കഥകളുടെ ഇംഗ്ലീഷ്, ഹിന്ദി വിവർത്തനങ്ങൾ പ്രസിദ്ധീകരിച്ചിട്ടുണ്ട്.

## പുരസ്കാരങ്ങൾ
*തോപ്പിൽ രവി അവാർഡ് (1995) - ആര്യാവർത്തനം എന്ന കൃതിക്ക്
*വി.പി. ശശികുമാർ അവാർഡ് (1997) - അഞ്ചാമന്റെ വരവ് എന്ന കഥയ്ക്ക്
* ഓടക്കുഴൽ അവാർഡ് 1998 റെയിൻ ഡിയർ എന്ന കഥാ സമാഹാരത്തിന്‌ 
*മികച്ച ചെറുകഥാ സമാഹാരത്തിനുള്ള കേരള സാഹിത്യ അക്കാദമി അവാർഡ് (1999) - റെയിൻ ഡിയർ എന്ന കഥാ സമാഹാരത്തിന്‌
## അവലംബം


വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ

വർഗ്ഗം:മലയാള കഥാകൃത്തുക്കൾ
വർഗ്ഗം:ഓടക്കുഴൽ പുരസ്കാരജേതാക്കൾ
വർഗ്ഗം:ചെറുകഥക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
സി.ആർ. പരമേശ്വരൻ

മലയാളത്തിലെ നോവലിസ്റ്റും  ചിന്തകനുമാണ് **സി.ആർ. പരമേശ്വരൻ**.

## ജീവിതരേഖ
1950 ആഗസ്റ്റിൽ ചാലക്കുടിക്ക് അടുത്ത് മേലൂരിൽ ജനിച്ചു. അച്ഛൻ കെ.പി.രാമൻ നമ്പിടി;അമ്മ സി.കെ.അമ്മിണി. ചാലക്കുടി,കാലടി, ഇരിങ്ങാലക്കുട, ആഗ്ര എന്നിവിടങ്ങളിൽ വിദ്യാഭ്യാസം. ഇംഗ്ലീഷ് ഭാഷയിൽ ബിരുദാനന്തര ബിരുദം നേടിയിട്ടുണ്ട്. ഇന്ത്യൻ എയർഫോഴ്സിൽ അദ്ധ്യാപകനായിരിക്കേ അദ്ധ്യാപനത്തിൽ ബിരുദവും ഹൈദ്രാബാദ് സെൻട്രൽ   ഇൻസ്റ്റിറ്റ്യൂട്ട് ഓഫ് ഇംഗ്ലീഷിൽ നിന്ന് ഇംഗ്ലീഷ് അദ്ധ്യാപനത്തിൽ യോഗ്യതാപത്രവും നേടി. ഡൽഹി, ബെൽഗാം, ബാംഗ്ലൂർ, എറണാകുളം എന്നിവിടങ്ങളിൽ സേവനമനുഷ്ഠിച്ചിട്ടുണ്ട്. .2010ൽ  ആദായനികുതി വകുപ്പിൽ നിന്ന് ഡെപ്യൂട്ടി കമ്മീഷണർ ആയി വിരമിച്ചു.

ബൃന്ദയാണ് ഭാര്യ.മകൻ ഉണ്ണികൃഷ്ണൻ . സ്ഥിര താമസം തൃശ്ശൂരിൽ. 

## സാഹിത്യപ്രവർത്തനം
വിദ്യാർത്ഥിജീവിതകാലം മുതൽ എഴുതിത്തുടങ്ങിയ സി.ആർ.പരമേശ്വരൻ 1969-ലും 70-ലും കേരള സർവ്വകലാശാല നടത്തിയ കവിതാമത്സരങ്ങളിൽ ഒന്നാം സമ്മാനം, 1971-ലെ മാതൃഭൂമിയുടെ കവിതാ-നാടക മത്സരങ്ങളിൽ ഒന്നാം സമ്മാനം  എന്നിവ നേടിയിട്ടുണ്ട്. ആദ്യനോവലായ പ്രകൃതിനിയമം 1989-ലും സാഹിത്യവിമർശനഗ്രന്ഥമായ 'വംശചിഹ്നങ്ങൾ ' 2015-ലും കേരള സാഹിത്യ അക്കാദമിയുടെ അവാർഡുകൾ നേടി. മൌനത്തിൻറെ ശമ്പളം മരണം' എന്ന കൃതി 2013 ലെ ഏറ്റവും നല്ല 'രചന' പുരസ്കാരത്തിന് അർഹമായി. വിപൽ സന്ദേശങ്ങൾ (1989), അസഹിഷ്ണുതയുടെ ആവശ്യം (1999) എന്നീ ലേഖനസമാഹാരങ്ങൾ പ്രസിദ്ധീകരിച്ചു. ഇടതുപക്ഷത്തിന്റെ പ്രതിസന്ധിയും അതിന്റെ ഭാഗമായുള്ള പ്രത്യാശാനഷ്ടവുമാണ് സി.ആർ.പരമേശ്വരന്റെ കൃതികളിലെ പ്രധാനവിഷയം.

## കൃതികൾ

* പ്രകൃതിനിയമം
* വംശചിഹ്നങ്ങൾ

* മൌനത്തിൻറെ ശമ്പളം   മരണം 
* വെറുപ്പ്‌ ഭക്ഷിക്കുമ്പോൾ

* വിപൽ സന്ദേശങ്ങൾ
* അസഹിഷ്‌ണുതയുടെ ആവശ്യം
* നിങ്ങളുടെ ചോദ്യങ്ങൾ
* നമ്മുടെ ആവാസവ്യവസ്ഥ:പതിമൂന്നു രാഷ്ട്രീയസംഭാഷണങ്ങൾ 
*എൻറെ എഴുപതുകൾ
*എനിക്കു സാക്ഷി ഞാൻ

## അവലംബം

വർഗ്ഗം:മലയാളം നോവലെഴുത്തുകാർ
വർഗ്ഗം:1950-ൽ ജനിച്ചവർ
വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
കനകാംബരം

*ക്രോസ്സാന്ദ്ര ഇൻഫുൻഡിബുലിഫോർമിസ്* (C*rossandra infundibuliformis*)എന്ന ശാസ്ത്രീയനാമമുള്ള  ഒരു സസ്യമാണ്‌ **കനകാംബരം**. ഈ ചെടിയുടെ പൂക്കൾ മാല കോർക്കുന്നതിനായി ദക്ഷിണേന്ത്യയിൽ, പ്രത്യേകിച്ച് തമിഴ്‌നാട്ടിൽ വളരെയധികം ഉപയോഗിക്കുന്നു.

## അപരനാമങ്ങൾ
ഈ സസ്യം തമിഴിൽ കനകാമ്പരം (கனகாம்பரம்) എന്നും മറാഠിയിൽ ആബോലി (आबोली) എന്നും അറിയപ്പെടുന്നു.

## സവിശേഷതകൾ

യെല്ലോ ഓറഞ്ച്, ലൂട്ടിയ യെല്ലോ, ഡൽഹി, സെബാക്കുലിസ് റെഡ്, എന്നിവയാണ്‌ കനകാംബരത്തിലെ പ്രധാന ഇനങ്ങൾ. ഏകദേശം 1 മീറ്ററോളം പൊക്കത്തിൽ വളരുന്ന ഒരു നിത്യഹരിത ഉദ്യാന സസ്യം കൂടിയാണ്‌ കനകാംബരം.
നീല നിറത്തിലുള്ള കനകാംബരവും നാട്ടിൻപുറങ്ങളിൽ കണ്ടുവരാരുണ്ട്.

## കൃഷിരീതി
right|thumb|200px|കനകാംബരപ്പൂവും മൊട്ടും ഒരു രാത്രി ദൃശ്യം
നല്ലതുപോലെ വളക്കൂറുള്ള മണ്ണിലാണ്‌ കനകാംബരം കൃഷി ചെയ്യുന്നത്. പരാഗണം വഴി ഉണ്ടാകുന്ന വിത്തുകൾ വഴിയും  കമ്പുകളിൽ വേരുപിടിപ്പിച്ചും കനകാംബരത്തിന്റെ നടീൽ വസ്തു തയ്യാറാക്കാം. ഇങ്ങനെ തയ്യാറാക്കുന്ന ചെടിക്ക് രണ്ടില  പാകമാകുന്നതോടെ ശേഖരിച്ച്  നടാവുന്നതാണ്‌. വളപ്രയോഗം ആവശ്യമാണ്‌. ജൈവവളമോ രാസവളമോ ഉപയോഗിക്കാം. വേനൽക്കാലത്ത് നാലോ അഞ്ചോ ദിവസത്തിലൊരിക്കൽ നനച്ചാൽ നല്ലതുപോലെ പൂക്കൾ ലഭിക്കും.

വെള്ളീച്ച, ശൽക്കകീടം  എന്നീ കീടങ്ങൾ കനകാംബരത്തിനെ ബാധിക്കാറുണ്ട്. ഇവയെ ഫോസലോൺ പോലുള്ള കീടനാശിനികൾ  ഉപയോഗിച്ച് നിയന്ത്രണ വിധേയമാക്കാം. കൂടാതെ ചെടി വാടിനശിച്ച് പോകുന്ന രോഗം വരുത്തുന്ന നിമാവിരകളെ നിയന്ത്രിക്കുന്നതിനായ് മണ്ണിൽ ഫോറേറ്റ് എന്ന കീടനാശിനി കലർത്തിയും ഉപയോഗിക്കാം

ചെടി നട്ട് ഏകദേശം രണ്ട് മൂന്ന് മാസത്തിനുള്ളിൽ പൂക്കാൻ തുടങ്ങും. വർഷം മുഴുവൻ പൂക്കൾ തരുന്ന ഈ ചെടിയിൽ മഴക്കാലത്ത് പൂക്കൾ കുറവായിരിക്കും.

## പുറത്തേക്കുള്ള കണ്ണികൾ
* ഭാരതത്തിലെ പുഷ്പങ്ങൾ: കനകാംബരം
* ‌കനകാംബരത്തെക്കുറിച്ച് 

## ചിത്രശാല

File:കനകാംബരപ്പൂവ്.JPG|കനകാംബരപ്പൂവും മൊട്ടും
File:Crossandra_infundibuliformis_-_കനകാംബരം_03.JPG|കനകാംബരം
File:Crossandra_infundibuliformis_-_കനകാംബരം_02.JPG|കനകാംബരം
ചിത്രം:Kanakambaram.JPG
Image:Starr 021122 0086 crossandra infundibuliformis.jpg|Crossandra infundibuliformis
Image:Crossandra_infundibuliformis01.jpg
Image:Crossandra infundibuliformis Summer Candle1.jpg|cv. Summer Candle
ചിത്രം:Crossandra infundibuliformis.jpg  
ചിത്രം:കനകാംബരം.JPG
ചിത്രം:കനകാംബരം2.jpg
പ്രമാണം:കനകാംബരം.jpg
പ്രമാണം:കനകാംബരം123.jpg|ഒരു പ്രത്യേകതരം കനകാംബരം


വർഗ്ഗം:അക്കാന്തേസീ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:പുഷ്പിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
സൽമാൻ റഷ്ദി

**സൽമാൻ റഷ്ദി** (ഉർദു: سلمان رشدی, ഹിന്ദി:अख़्मद सल्मान रश्दी) (ജനനപ്പേര് **അഹ്മെദ് സൽമാൻ റഷ്ദി**, ജൂൺ 19, 1947-നു ഇന്ത്യയിലെ ബോംബെ നഗരത്തിൽ ജനിച്ചു) ഒരു ബ്രിട്ടീഷ്-ഇന്ത്യൻ ഉപന്യാസകാരനും നോവലിസ്റ്റുമാണ്. രണ്ടാമത്തെ നോവലായ  *[[മിഡ്നൈറ്റ്സ് ചിൽഡ്രൺ]]* (അർദ്ധരാത്രിയുടെ കുഞ്ഞുങ്ങൾ) (1981) ആയിരുന്നു അദ്ദേഹത്തെ പ്രശസ്തിയിലേക്ക് ഉയർത്തിയത്. ഈ കൃതിക്ക് ബുക്കർ സമ്മാനം ലഭിച്ചു. മിക്കവാറും എല്ലാ കൃതികളുടെയും പശ്ചാത്തലം ഇന്ത്യൻ ഉപഭൂഖണ്ഡം ആണ്. എങ്കിലും അദ്ദേഹത്തിന്റെ കൃതികളുടെ പ്രധാന ആശയം കിഴക്കും പടിഞ്ഞാറും തമ്മിലുള്ള നീണ്ടതും ധന്യവും പലപ്പോഴും ദുഃഖപൂർണ്ണവുമായ ബന്ധങ്ങളുടെയും കുടിയേറ്റങ്ങളുടെയും ബന്ധവിച്ഛേദങ്ങളുടെയും കഥയാണ്.

റഷ്ദിയുടെ നാ‍ലാമത്തെ നോവൽ ആയ *[[ദ് സാറ്റാനിക്ക് വേഴ്സെസ്]]* (1988) മുസ്ലീം സമുദായത്തിൽ നിന്നു് ശകതമായ വിമർശനങ്ങൾ ഉണ്ടാക്കി. പല വധഭീഷണികൾക്കും റഷ്ദിയെ വധിക്കുവാനായി ആയത്തുള്ള ഖുമൈനി പുറപ്പെടുവിച്ച ഫത്‌വയ്ക്കും ശേഷം അദ്ദേഹം വർഷങ്ങളോളം ഒളിവിൽ താമസിച്ചു. ഈ കാലയളവിൽ വളരെ വിരളമായി മാത്രമേ പൊതുവേദിയിൽ പ്രത്യക്ഷപ്പെട്ടുള്ളൂ. എങ്കിലും കഴിഞ്ഞ ദശാബ്ദത്തിൽ സാധാരണ സാഹിത്യ ജീവിതം നയിക്കുവാൻ കഴിഞ്ഞു. 2022 ആഗസ്റ്റ് 12ന് ന്യൂയോർക്കിലെ ഷടാക്വ ഇൻസ്റ്റിട്യൂഷനിൽ പ്രഭാഷണത്തിനെത്തിയ അദ്ദേഹം ഗുരുതരമായി ആക്രമിക്കപ്പെട്ടു. https://www.mathrubhumi.com/news/world/salman-rushdie-stabbed-on-stage-at-new-york-event-1.7780894 

## പ്രസിദ്ധീകരിച്ച കൃതികൾ
* *[[ഗ്രിമസ്]]* (1975)
* *[[മിഡ്നൈറ്റ്സ് ചിൽഡ്രൺ]]* (1981)
* *[[ഷെയിം (നോവൽ)|ഷെയിം]]* (1983)
* *[[ദ് ജാഗ്വാർ സ്മൈൽ: എ നിക്കരാഗ്വൻ ജേർണി]]* (1987)
*  (നോവൽ)|ദ് സാറ്റാനിക് വേഴ്സെസ്]]* (1988)
* *ഹാരൂൺ ആന്റ് ദ് സീ ഓഫ് സ്റ്റോറീസ്* (1990)
* *ഇമാജിനറി ഹോം‌ലാന്റ്സ്: ഉപന്യാസങ്ങളും നിരൂപണവും, 1981 - 1991* (1992)
* *ഈസ്റ്റ്, വെസ്റ്റ്* (1994)
* *ദ് മൂർസ് ലാസ്റ്റ് സൈ* (1995)
* *ദ് ഗ്രൌണ്ട് ബിനീത്ത് ഹെർ ഫീറ്റ്* (1999)
* *ഫ്യൂറി* (2001)
* *സ്റ്റെപ് എക്രോസ് ദിസ് ലൈൻ: ശേഖരിച്ച സാഹിത്യേതര രചനകൾ 1992 - 2002* (2002)
* *ഷാലിമാർ ദ് ക്ലൌൺ* (2005)

== പുരസ്കാരങ്ങൾ ==
സൽമാൻ റുഷ്ദിക്കു ലഭിച്ച അവാർഡുകളിൽ ചിലത്:
* സാഹിത്യത്തിനുള്ള [[ബുക്കർ സമ്മാ‍നം]]
* [[ജെയിംസ് റ്റെയ്റ്റ് ബ്ലാക്ക് മെമ്മോറിയൽ പ്രൈസ്]] (സാഹിത്യം) 
* [[ആർട്ട്സ് കൌൺസിൽ]] റൈറ്റേഴ്സ്' അവാർഡ് 
* [[ഇംഗ്ലീഷ്-സ്പീക്കിംഗ് യൂണിയൻ]] അവാർഡ്
* [[ബുക്കർ ഓഫ് ബുക്കേഴ്സ്]] ബുക്കർ സമ്മാനം ലഭിച്ച കൃതികളിൽ ഏറ്റവും നല്ല നോവലിനുള്ള പുരസ്കാരം
* [[പ്രി ദു മില്യൂർ ലീവ്ര് എത്രാഞ്ഷേർ]] (Prix du Meilleur Livre Etranger)
* [[വിറ്റ്ബ്രെഡ് നോവൽ അവാർഡ്]]
* [[റൈറ്റേഴ്സ് ഗിൽഡ് അവാർഡ്]] (കുട്ടികളുടെ പുസ്തകത്തിന്)
== പുറംകണ്ണികൾ ==

*[http://www.salman-rushdie.com സൽമാൻ റഷ്ദി] ഔദ്യോഗിക വെബ്സൈറ്റ്
*
*
*
*[http://journalisted.com/salman-rushdie Article archive] at [[Journalisted]]
*
*
*
*
*[http://www.contemporarywriters.com/authors/?p=auth87 Contemporary writers: Salman Rushdie]. British Council: Arts
*
*[http://www.nytimes.com/books/99/04/18/specials/rushdie.html *New York Times'' special feature on Rushdie, 1999]
*  മിഡ്നൈറ്റ്സ് ചിൽഡ്രൺപഠനങ്ങൾ Indian Literature: A Critical Casebook

വർഗ്ഗം:1947-ൽ ജനിച്ചവർ
വർഗ്ഗം:ജൂൺ 19-ന് ജനിച്ചവർ
വർഗ്ഗം:ബുക്കർ സമ്മാനം നേടിയ ഇന്ത്യൻ എഴുത്തുകാർ
വർഗ്ഗം:ആവിഷ്കാര സ്വാതന്ത്ര്യം
ഭാഗീരഥി നദി

ഉത്തരാഖണ്ഡിലൂടെ ഒഴുകുന്ന ഒരു ഹിമാലയൻ നദിയാണ് **ഭാഗീരഥി**. ഇംഗ്ലീഷ്:**Bhāgīrathī** (Pron:/ˌbʌgɪˈɹɑːθɪ/)  ഗംഗയുടെ ഒരു പ്രധാന പോഷകനദിയാണ് ഭാഗീരഥി. ഗംഗോത്രി ഹിമാനിയിലെ ഗോമുഖിൽ നിന്ന് ഉദ്ഭവിക്കുന്ന ഭാഗീരഥിയും, അളകനന്ദയും ദേവപ്രയാഗിൽ വെച്ച് കൂടിച്ചേർന്നാണ് ഗംഗാനദി പ്രയാണം ആരംഭിക്കുന്നത്. ഹൈന്ദവരുടെ ഒരു പുണ്യനദി കൂടിയാണ് ഭാഗീരഥി.  

## പേരിനു പിന്നിൽ

ഗംഗാനദിയെ സ്വർഗത്തിൽനിന്നും ഭൂമിയിലേക്ക് കൊണ്ടുവന്ന ഭഗീരഥ ഋഷിയുടെ നാമത്തിൽ നിന്നാണ് ഭാഗീരഥി എന്ന പേര് ഉദ്ഭവിച്ചിരിക്കുന്നത്.

## അവലംബം

വർഗ്ഗം:ഗംഗയുടെ പോഷകനദികൾ
വർഗ്ഗം:ഉത്തരാഖണ്ഡിലെ നദികൾ
വി.എസ്. നൈപോൾ

2001-ൽ സാഹിത്യത്തിനുള്ള നോബൽ സമ്മാനം ലഭിച്ച ബ്രിട്ടീഷ് എഴുത്തുകാരനാണ് **വി.എസ്. നൈപോൾ** എന്ന **സർ വിദ്യാധർ സൂരജ്പ്രസാദ് നൈപോൾ**(1932 ഓഗസ്റ്റ് 17 – 2018 ഓഗസ്റ്റ് 11). നൈപാൾ   ഇംഗ്ലണ്ടിലെ വിൽറ്റ്ഷെയറിലാണ് താമസിച്ചിരുന്നത്. 
## ജീവിതരേഖ
ട്രിനിഡാഡ് ടൊബാഗോയിലെ ചഗ്വാനാസ് എന്ന സ്ഥലത്താണ് വി എസ് നൈപോൾ ജനിച്ചത്. അദ്ദേഹത്തിന്റെ മുതുമുത്തച്ഛൻമാർ ഇന്ത്യയിൽ നിന്നും കുടിയേറിപാർത്തവരായിരുന്നു.1950ൽ സ‌്കോളർഷിപ്പോടെ ഓക‌്സ‌്ഫഡ‌് സർവകലാശാലയ‌്ക്ക‌ുകീഴിൽ പഠിക്കാൻ അവസരം ലഭിച്ചപ്പോൾ അദ്ദേഹം ഇംഗ്ലണ്ടിലേക്ക‌് കുടിയേറി.

പാട്രിഷ്യ ആൻ ഹെയിലാണ‌് ആദ്യഭാര്യ. 1996ൽ ഇവരുടെ മരണത്തെതുടർന്ന‌് പാകിസ്താനി പത്രപ്രവർത്തക നദീറ ഖാൻ അൽവിയെ വിവാഹം ചെയ‌്തു.
 
 
1990-ൽ ബ്രിട്ടനിലെ എലിസബത്ത് II രാജ്ഞി നൈപോളിനെ ‘സർ‘ പദവി നൽകി ആദരിച്ചു. ട്രിനിടാഡിലെ രാഷ്ട്രീയമായി ശക്തമായ കാപിൽഡിയോ കുടുംബത്തിലെ അംഗമായ നൈപോൾ പ്രശസ്ത എഴുത്തുകാരായ ശീപെർസാദ് നൈപോളിന്റെ മകനും ശിവ നൈപോളിന്റെ മുതിർന്ന സഹോദരനും നീൽ ബിസൂണ്ടാഥിന്റെ അമ്മാവനും വാഹ്നി കാപിൽഡിയോയുടെ മാതുലനുമാണ്.

## അവാർഡുകൾ
* ബുക്കർ സമ്മാനം - 1971
* ജെറൂസലേം സമ്മാനം - 1983
* ഡേവിഡ് കോഹെൻ ബ്രിട്ടീഷ് സാഹിത്യ സമ്മാനം - 1993
* സാഹിത്യത്തിനുള്ള നോബൽ സമ്മാനം - 2001
* കേന്ദ്ര സാഹിത്യ അക്കാദമി ഫെല്ലോഷിപ്പ്
* 1977 കമാന്റർ ഓഫ് ദ് ഓർഡർ ഓഫ് ദ് ബ്രിട്ടീഷ് എമ്പയർ (സി.ബി.ഇ) എന്ന പദവി നിരസിച്ചു

## കൃതികൾ
** സാഹിത്യം**
* *[[ദ് മിസ്റ്റിക് മാസ്യൂർ]]* - (1957)
* *[[ദ് സഫറേജ് ഓഫ് എൽ‌വിറ]]* - (1958)
* *[[മിഗ്വേൽ സ്ട്രീറ്റ്]]* - (1959)
* *[[എ ഹൌസ് ഫോർ മിസ്റ്റർ ബിസ്വാസ്]]* - (1961)
* *[[മിസ്റ്റർ സ്റ്റോൺ ആന്റ് ദ് നൈറ്റ്സ് കമ്പാനിയൻ]]* - (1963) 
* *[[എ ഫ്ലാഗ് ഓൺ ദ് ഐലന്റ്]]* - (1967) 
* *[[ദ് മിമിക്ക് മെൻ]]* - (1967)
* *[[ഇൻ എ ഫ്രീ സ്റ്റേറ്റ്]]* - (1971)
* *[[ഗറില്ലാസ് (പുസ്തകം)|ഗറില്ലാസ്]]* - (1975)
* *[[എ ബെന്റ് ഇൻ ദ് റിവർ]]* - (1979)
* *[[ഫൈന്റിംഗ് ദ് സെന്റർ]]* - (1984)
* *[[ദ് എനിഗ്മ ഓഫ് അറൈവൽ]]* - (1987)
* *[[എ വേ ഇൻ ദ് വേൾഡ്]]* - (1994) 
* *[[ഹാഫ് എ ലൈഫ് (പുസ്തകം)|ഹാഫ് എ ലൈഫ്]]* - (2001)
* *[[മാജിക് സീഡ്സ്]]* - (2004)

**സാഹിത്യേതരം**

* *ദ് മിഡിൽ പാസേജ്: ഇം‌പ്രഷൻസ് ഓഫ് ഫൈവ് സൊസൈറ്റീസ് - ബ്രിട്ടീഷ്, ഫ്രെഞ്ച്, ഡച്ച് - വെസ്റ്റ് ഇൻഡീസിലും തെക്കേ അമേരിക്കയിലും* (1962) 
* *[[ആൻ ഏരിയാ ഓഫ് ഡാർക്നെസ്സ്]]* (1964) 
* *[[ദ് ലോസ് ഓഫ് എൽ ഡൊറാഡോ]]* - (1969)
* ദ് ഓവെർക്രൌഡഡ് ബരക്കൂൺ ആന്റ് അദർ ആർട്ടിക്കിൾസ് (1972) 
* *[[ഇന്ത്യ: എ വുണ്ടട് സിവിലിസേഷൻ]]* (1977)
* എ കോംഗോ ഡയറി (1980) 
* ദ് റിട്ടേൺ ഓഫ് ഇവാ പെറോൺ ആന്റ് ദ് കില്ലിംഗ്സ് ഇൻ ട്രിനിഡാഡ് (1980) 
* *[[എമോംഗ് ദ് ബിലീവേഴ്സ്: ആൻ ഇസ്ലാമിക് ജേർണി]]* (1981)
* ഫൈൻഡിംഗ് ദ് സെന്റർ (1984) 
* റീഡിംഗ് & റൈറ്റിംഗ്: എ പേഴ്സണൽ അക്കൌണ്ട് (2000)
* എ റ്റേൺ ഇൻ ദ് സൗത്ത് (1989) 
* *[[ഇന്ത്യ: എ മില്യൺ മ്യൂട്ടിനീസ് നൌ]]* (1990) 
* ഹോം‌ലെസ് ബൈ ചോയ്സ് (1992, ആർ. ഛാബ്‌വാല, സൽമാൻ റുഷ്ദി എന്നിവരൊത്ത്) 
* ബോംബെ (1994, രഖുബീർ സിംഗുമൊത്ത്)
* ബിയോണ്ട് ബിലീഫ്: ഇസ്ലാമിക് എക്സ്കർഷൻസ് എമോംഗ് ദ് കൺ‌വെർട്ടഡ് പീപ്പിൾസ് (1998) 
* ബിറ്റ്വീൻ ഫാദർ ആന്റ് സൺ: ഫാമിലി ലെറ്റേഴ്സ് (1999, ഗില്ല്യൺ ഐറ്റ്കെൻ വിവർത്തനം ചെയ്തത്)
* ലിറ്റെററി ഒക്കേഷൻസ്: ഉപന്യാസങ്ങൾ (2003, പങ്കജ് മിശ്ര)
1964 ൽ പ്രസിദ്ധീകരിച്ച ആൻ ഏരിയാ ഓഫ് ഡാർക്നെസ്സ് ഇന്ത്യൻ സർക്കാർ, ഇന്ത്യക്ക് അപമാനമാണെന്ന് പറഞ്ഞ് നിരോധിച്ചിരുന്നു.
## അവലംബം







വർഗ്ഗം:1932-ൽ ജനിച്ചവർ
വർഗ്ഗം:2018-ൽ മരിച്ചവർ
വർഗ്ഗം:ഓഗസ്റ്റ് 17-ന് ജനിച്ചവർ
വർഗ്ഗം:ഓഗസ്റ്റ് 11-ന് മരിച്ചവർ
വർഗ്ഗം:നൊബേൽ സമ്മാന ജേതാക്കൾ
വർഗ്ഗം:ഇസ്ലാം മത വിമർശകർ
വർഗ്ഗം:കേന്ദ്ര സാഹിത്യ അക്കാദമി ഫെല്ലോഷിപ് ലഭിച്ചവർ
വർഗ്ഗം:ആവിഷ്കാര സ്വാതന്ത്ര്യം ഇന്ത്യയിൽ
ഉണ്ണിക്കൃഷ്ണൻ പുതൂർ

മലയാളത്തിലെ ഒരു എഴുത്തുകാരനാണ് **ഉണ്ണിക്കൃഷ്ണൻ പുതൂർ**. (20 ജൂലൈ 1933 - 2 ഏപ്രിൽ 2014). അറുന്നൂറോളം കഥകൾ രചിച്ചിട്ടുണ്ട്. 29 കഥാസമാഹാരങ്ങളും 15 നോവലുകളും ഒരു കവിതാസമാഹാരവും ജീവചരിത്രവും അനുസ്മരണവും ഉൾപ്പെടെ അമ്പതിലേറെ കൃതികൾ രചിച്ചിട്ടുണ്ട്.

## ജീവിത രേഖ

1933-ൽ പൊന്നാനി താലൂക്കിലെ ഏങ്ങണ്ടിയൂർ ഗ്രാമത്തിൽ (ഇപ്പോൾ തൃശ്ശൂർ ജില്ല) ‘ഇല്ലത്ത് അകായിൽ’ എന്ന് സ്ഥാനപ്പേരുള്ള പുതൂർ തറവാട്ടിൽ ജനിച്ചു. ഗുരുവായൂരിലാണ് വളർന്നത്. അച്ഛൻ: കല്ലാത്ത് പുള്ളിപ്പറമ്പിൽ ശങ്കുണ്ണിനായർ. അമ്മ: പുതൂർ ജാനകിയമ്മ. 1955-ൽ ചാവക്കാട് ബോർഡ് ഹൈസ്കൂളിൽ നിന്ന് എസ്.എസ്.എൽ.സി ജയിച്ചു. 1950-കളിൽ തന്നെ കവിതകളും കഥയും എഴുതിത്തുടങ്ങി. കവിതയിലായിരുന്നു  തുടക്കം. 'കൽപ്പകപ്പൂമഴ' എന്ന കവിതാസമാഹാരത്തിന് അവതാരിക കുറിച്ചത് വൈലോപ്പിള്ളിയായിരുന്നു.. പുതൂരിന്റെ പ്രസിദ്ധീകൃതമായ ആദ്യത്തെ കഥ ചങ്ങമ്പുഴയുടെ മരണം പ്രമേയമാക്കിയ 'മായാത്ത സ്വപ്ന'മായിരുന്നു. ആദ്യത്തെ കഥാസമാഹാരമായ “കരയുന്ന കാല്പാടുകൾ” എന്ന കൃതിയുമായി കേരളത്തിനുള്ളിലും വെളിയിലുമായി ഒരുവർഷത്തോളം അലഞ്ഞുനടന്നു. 1954 മുതൽ 1956 വരെ പാലക്കാട് വിക്ടോറിയ കോളേജിൽ പഠിച്ചെങ്കിലും ബിരുദം എടുക്കാതെ രാഷ്ട്രീയ പ്രവർത്തകനായും (സോഷ്യലിസ്റ്റ്) തൊഴിലാളി പ്രവർത്തകനായും കഴിഞ്ഞു. 1957-ൽ ഗുരുവായൂർ ദേവസ്വത്തിൽ ഗുമസ്തനായി ജോലിയിൽ പ്രവേശിച്ചു. 1987-ൽ ഗുരുവായൂർ ദേവസ്വം ലൈബ്രറി എസ്റ്റാബ്ലിഷ്മെന്റിന്റെ വകുപ്പുമേധാവിയായി ഉദ്യോഗത്തിൽനിന്നും വിരമിച്ചു.

2014 ഏപ്രിൽ 2-ന് തന്റെ 81-ആം വയസ്സിൽ വാർദ്ധക്യസഹജമായ അസുഖങ്ങളെത്തുടർന്ന് ചാവക്കാട് മുതുവട്ടൂരിലെ രാജാ ആശുപത്രിയിൽ വെച്ച് പുതൂർ അന്തരിച്ചു. അദ്ദേഹത്തിന്റെ മൃതദേഹം പൂർണ്ണ ഔദ്യോഗിക ബഹുമതികളോടെ ഗുരുവായൂരിലെ വീട്ടുവളപ്പിൽ സംസ്കരിച്ചു. തങ്കമണിയമ്മയാണ് ഭാര്യ. ഷാജു, ബിജു എന്നീ രണ്ട് മക്കളുണ്ട്.

## കൃതികൾ

*കംസൻ
*കാഴ്ചകൾക്കപ്പുറം
*മൃത്യുയാത്ര
*ഗുരുവായൂരപ്പന്റെ തുളസിമാല
*ബലിക്കല്ല്
*ആത്മവിഭൂതി
*നാഴികമണി
*ഗജരാജൻ ഗുരുവായൂർ കേശവൻ
*അമൃതമഥനം
*ആനപ്പക
*മനസ്സേ ശാന്തമാകൂ
*മറക്കാനും പൊറുക്കാനും
*ധർമചക്രം
*ഗുരുവായൂരപ്പന്റെ കുന്നിക്കുരുമാല
*ജലസമാധി
*ആട്ടുകട്ടിൽ
*അനുഭവങ്ങളുടെ നേർരേഖകൾ
*പാവക്കിനാവ്
*വേദനകളും സ്വപ്നങ്ങളും
*നിദ്രാവിഹീനങ്ങളായ രാവുകൾ
*ഡൈലൻ തോമസിന്റെ ഗാനം
*സുന്ദരി ചെറ്യേമ്മ
*നക്ഷത്രക്കുഞ്ഞ്
*ഗോപുരവെളിച്ചം
*മകന്റെ ഭാഗ്യം
*എന്റെ നൂറ്റൊന്നു കഥകൾ

## പുരസ്കാരങ്ങൾ
*കേരള സാഹിത്യ അക്കാദമി അവാർഡ് 1968 - ബലിക്കല്ല് എന്ന കൃതിക്ക്
*ജി. സ്മാരക അവാർഡ് - നാഴികമണിക്ക് (ആത്മോപഖ്യാന നോവൽ)
*പത്മപ്രഭാ പുരസ്കാരം (1996) - എന്റെ നൂറ്റൊന്നു കഥകൾ എന്ന പ്രഥമ കഥാസമാഹാരത്തിന്.

## അധികാരങ്ങൾ
* ഗുരുവായൂർ ദേവസ്വം ഭരണസമിതി അംഗം 
* ഗുരുവായൂർ ദേവസ്വം ലൈബ്രറി എസ്റ്റാബ്ലിഷ്മെന്റ് വകുപ്പ് മേധാവി
* കേരള സാഹിത്യ അക്കാദമി ജനറൽ കൗൺസിൽ അംഗം
* കേരള സാഹിത്യ അക്കാദമി നിർവാഹക കൗൺസിൽ അംഗം
* കേരള സംഗീത നാടക അക്കാദമി ജനറൽ കൗൺസിൽ അംഗം
* സാഹിത്യ പ്രവർത്തക സഹകരണ സംഘം ഡയറക്ടർ ബോർഡ് പ്രസിഡന്റ്
* ഭക്തപ്രിയ മാസികയുടെ സ്ഥാപക പത്രാപിധസമിതി അംഗം 

## അവലംബം

വർഗ്ഗം:മലയാള കഥാകൃത്തുക്കൾ
വർഗ്ഗം:മലയാളം നോവലെഴുത്തുകാർ
വർഗ്ഗം:നോവലിനുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:ഓടക്കുഴൽ പുരസ്കാരജേതാക്കൾ
വർഗ്ഗം:പത്മപ്രഭാ പുരസ്കാരം ലഭിച്ചവർ
വർഗ്ഗം:സമഗ്രസംഭാവനക്കുള്ള കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:1933-ൽ ജനിച്ചവർ
വർഗ്ഗം:ജൂലൈ 20-ന് ജനിച്ചവർ
വർഗ്ഗം:2014-ൽ മരിച്ചവർ
വർഗ്ഗം:ഏപ്രിൽ 2-ന് മരിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:പാലക്കാട് വിക്റ്റോറിയ കോളേജിലെ പൂർവ്വ വിദ്യാർത്ഥികൾ
ബാലകൃഷ്ണൻ മാങ്ങാട്

മലയാളത്തിലെ സാഹിത്യകാരനാണ് ബാ‍ലകൃഷ്ണൻ മാങ്ങാട്. 1946-ൽ കാസർഗോഡ് ജില്ലയിൽ ജനിച്ചു. അച്ഛൻ: വി. കൃഷ്ണൻ നായർ. അമ്മ: പാർവ്വതി അമ്മ. ധനശാസ്ത്രത്തിൽ എം.എ. ബിരുദം നേടിയശേഷം പത്രപ്രവർത്തകനായി. ചലച്ചിത്രങ്ങൾക്കും ടെലിവിഷൻ പരമ്പരകൾക്കും കഥയും തിരക്കഥയും എഴുതിയിട്ടുണ്ട്. മഹാകവി ഗോവിന്ദ പൈ സ്മാരക സർക്കാർ കമ്മിറ്റി അംഗമായും കാസർകോട് സാഹിത്യ പരിഷത് സെക്രട്ടറി ആയും പ്രവർത്തിച്ചിട്ടുണ്ട്.

## ചലച്ചിത്ര ടെലിവിഷൻ രംഗം
ചാമരം എന്ന സിനിമയ്ക്ക് കഥയും സമ്മോഹനം എന്ന സിനിമയ്ക്കും കാഴ്ചകൾ, ഉച്ചവെയിൽ എന്നീ ടി.വി. സീ‍രിയലുകൾക്കും തിരക്കഥയും എഴുതി. സമ്മോഹനം ഇന്ത്യൻ പനോരമയിലും 13 അന്താരാഷ്ട്ര ചലച്ചിത്രോത്സവങ്ങളിലും പ്രവേശനം നേടി. എഡിൻബർഗ്ഗ് ചലച്ചിത്രോത്സവത്തിൽ ബെസ്റ്റ് ഓഫ് ദ് ഫെസ്റ്റിവൽ അവാർഡും ജപ്പാനിലെ ഫുകോകോ ചലച്ചിത്രോത്സവത്തിൽ വിധികർത്താക്കളുടെ പ്രത്യേക പരാമർശവും ലഭിച്ചു. തെയ്യത്തിന്റെ വിരൽത്തുമ്പിൽ എന്ന കഥയ്ക്ക് 1989-ൽ മൂവാറ്റുപുഴ കഥാസമിതി അവാർഡും പോര് എന്ന നോവലിന് 1990-ൽ എസ്.കെ. പൊറ്റെക്കാട് അവാർഡും പത്രപ്രവർത്തനത്തിന് 1992-ൽ വൈസ്മെൻ ഇന്റർനാഷണൽ ദക്ഷിണേന്ത്യാ അവാർഡും ലഭിച്ചു.
## കൃതികൾ
*ഉറുമ്പുകൾ സ്വപ്നം കാണുന്നു
*നിലവിളിയുടെ മാറ്റൊലി
*സമവൃത്തങ്ങൾ (കഥകൾ)
*ഇതിഹാസത്തിന്റെ കഥ
*പോര്
*നിങ്ങൾ അറിയുന്നതിന്
*ചോയിച്ചൻ ഹാജർ
*ദൂരക്കാഴ്ച (കഥകൾ)

വർഗ്ഗം:മലയാളചലച്ചിത്രതിരക്കഥാകൃത്തുക്കൾ
വർഗ്ഗം:മലയാള കഥാകൃത്തുക്കൾ
വർഗ്ഗം:1946-ൽ ജനിച്ചവർ
ക്വാർക്ക്

ഇന്നത്തെ അറിവുകളനുസരിച്ച് പ്രപഞ്ചത്തിലെ മൗലികകണങ്ങളിലൊന്നാണ് **ക്വാർക്ക്**. ക്വാർക്കുകൾ കൊണ്ട് നിർമ്മിതമായിരിക്കുന്ന വലിയ കണങ്ങളെ ഹാഡ്രോണുകൾ എന്നു പറയും. ഹാഡ്രോണുകളായ പ്രോട്ടോൺ, ന്യൂട്രോൺ എന്നിവ മൂന്നുവീതം ക്വാർക്കുകളാൽ നിർമ്മിതമാണ്.

## പശ്ചാത്തലം
കുറച്ചു നാളുകൾക്കു മുൻപു വരെ പ്രോട്ടോണുകളെയും, ന്യൂട്രോണുകളെയുമാണ്‌ മൗലിക കണങ്ങളായി കരുതിയിരുന്നത്‌. എന്നാൽ ഏകദേശം 20 വർഷങ്ങൾക്ക്‌ മുൻപ്‌ പ്രോട്ടോണുകളെ, മറ്റ്‌ പ്രോട്ടോണുകളും ഇലക്‌ട്രോണുകളുമായുള്ള സംഘട്ടനത്തിനു വിധേയമാക്കിയപ്പോൾ ഇവ ചെറു കണങ്ങളാൽ നിർമിതമാണെന്ന് മനസ്സിലായി. ക്വാർക്ക്‌ എന്ന ആശയം കൊണ്ടുവന്നത്‌ അമേരിക്കൻ ശാസ്ത്രജ്ഞനായ മുറെ ജെൽമാൻ ആണ്‌. ഇതിന്‌ 1969-ൽ അദ്ദേഹത്തിന്‌ നോബൽ സമ്മാനം ലഭിച്ചു. ജയിംസ്‌ ജോയ്‌സിന്റെ ഫിനിഗൻസ്‌ വേക്ക്‌ എന്ന നോവലിലെ 'Three quarks for muster Mark' എന്ന പ്രയോഗത്തിൽ നിന്നാണ്‌ ക്വാർക്ക്‌ എന്ന പേരിന്റെ ഉത്ഭവം.

## വിവിധതരം ക്വാർക്കുകൾ
ക്വാർക്കുകൾ താഴെപ്പറയുന്ന ആറു തരത്തിലുണ്ട്‌. 
# അപ്‌ (u)
# ഡൗൺ (d)
# സ്ട്രേഞ്ച് (s)
# ചാംഡ്‌ (c)
# ബോട്ടം (b)
# ടോപ്‌ (t)
ഇതിൽ ആദ്യത്തെ മൂന്നെണ്ണത്തെയും വളരെ നേരത്തേ കണ്ടെത്തിയതായിരുന്നു. ഇതിനു ശേഷം 1974-ൽ ജെ (j) എന്നു വിളിക്കുന്ന ഒരു കണത്തെ കണ്ടെത്തി. ഈ കണത്തിന്റെ ഘടനയെ വിശദീകരിക്കുവാൻ കൊണ്ടുവന്ന ക്വാർക്കാണ്‌ ചാംഡ്‌ (c). 1977-ൽ കണ്ടെത്തിയ 'അപ്‌സിലോൺ' (Upsilon) എന്ന കണത്തിനു വേണ്ടി ബോട്ടം (b) ക്വാർക്കും ജന്മമെടുത്തു. 1995-ലാണ്‌ ടോപ്‌ (t) ക്വാർക്കിനെ കണ്ടെത്തിയത്‌. ഈ കണ്ടെത്തിയ ക്വാർക്കുകൾക്കെല്ലാം തന്നെ പ്രതിക്വാർക്കുകളും ഉണ്ട്‌. ഇവ u?, d?, s?, c?, b?, t? എന്നറിയപ്പെടുന്നു. ഇങ്ങനെ ആറ്‌ ക്വാർക്കുകളും ആറു പ്രതി ക്വാർക്കുകളും കൂടി ആകെ പന്ത്രണ്ട്‌ ക്വാർക്കുകൾ. ഇവ ചേർന്ന് ധാരാളം കണങ്ങൾ ഉണ്ടാക്കാമെങ്കിലും ഭാരം കൂടുമ്പോൾ കണങ്ങൾ അസ്ഥിരമാകുന്നതിനാൽ അങ്ങനെ സംഭവിക്കുന്നില്ല. അണുവിലെ കണങ്ങൾ ക്വാർക്കുകൾ കൊണ്ടാണ്‌ നിർമ്മിക്കപ്പെട്ടിരിക്കുന്നത്. ഒരു പ്രോട്ടോൺ രണ്ട്‌ അപ്‌ (u) ക്വാർക്കും ഒരു ഡൗൺ (d) ക്വാർക്കും കൊണ്ടാണ്‌ ഉണ്ടാക്കിയിരിക്കുന്നത്‌. അതുപോലെ ന്യൂട്രോണിൽ രണ്ട്‌ ഡൗൺ(d) ക്വാർക്കും ഒരു അപ്‌(u) ക്വാർക്കുമാണുള്ളത്‌.
### '''ക്വാർക്കിന്റെ ചാർജ്ജ്'''
ക്വാർക്കുകളുടെ ചാർജ്ജ് ഭിന്നസംഖ്യ (fractional) ആണ്‌. അതായത്‌ ഒരു u ക്വാർക്കിന്‌ 2/3 ഇലക്ട്രോൺ ചാർജ്ജും d യ്ക്കും s നും -1/3 ഇലക്ട്രോൺ ചാർജ്ജുമാണുള്ളത്‌. c, b, t എന്നീ ക്വാർക്കുകൾക്ക്‌ യഥാക്രമം 2/3, -1/3, -1/3 ഇലക്ട്രോൺ ചാർജ്ജുകളാണ്‌. 

ഇത്തരത്തിൽ പ്രോട്ടോണിന്റെയും ന്യൂട്രോണിന്റെയും ചാർജ്ജ് കണക്കാക്കിയാൽ താഴെക്കാണുന്ന രീതിയിൽ യഥാക്രമം 1, 0 എന്നിങ്ങനെയാണെന്നു കാണാം.

പ്രോട്ടോണിന്റെ ചാർജ്ജ് (രണ്ട് അപ് ക്വാർക്കും ഒരു ഡൗൺ ക്വാർക്കും): \frac 2 3+\frac 2 3-\frac 1 3=\frac 3 3 = 1 

ന്യൂട്രോണിന്റെ ചാർജ്ജ് (ഒരു അപ് ക്വാർക്കും രണ്ട് ഡൗൺ ക്വാർക്കും): \frac 2 3-\frac 1 3-\frac 1 3=\frac 0 3 = 0 

## ക്വാണ്ടം ക്രോമോ ഡയനാമിക്സ്‌ == [[main|ക്വാണ്ടം ക്രോമോഡയനാമിക്സ്‌]]
ക്വാർക്കുകളെ കുറിച്ച്‌ പഠനം നടത്തുന്ന ശാസ്ത്ര ശാഖയാണ്‌ ക്വാണ്ടം ക്രോമോഡയനാമിക്സ്‌ (QCD). അനുദിനം പുരോഗമിച്ചു കൊണ്ടിരിക്കുന്ന ഈ ശാസ്ത്ര ശാഖയിൽ നിന്ന്‌ ഒരു പക്ഷേ ശാസ്ത്ര സമസ്യകളുടെ നിരവധി ഉത്തരങ്ങൾ ലഭിച്ചേക്കാം.

## അവലംബം
* ഡോർലിങ് കിൻഡർസ്ലെയ് - കൺസൈസ് എൻസൈക്ലോപീഡിയ സയൻസ് - ലേഖകൻ: നീൽ ആർഡ്‌ലി

വർഗ്ഗം:കണികാഭൗതികം
ഇരവിക്കുട്ടിപ്പിള്ള

തെക്കൻ കേരളത്തിലെ വേണാട് രാജ്യത്തിലെ പടത്തലവനായിരുന്നു **ഇരവിക്കുട്ടിപ്പിള്ള** (1603-1635). 

## ആമുഖം
പിള്ള “പടത്തലവർ“ എന്നാണ് പൊതുവെ അറിയപ്പെട്ടിരുന്നത്. ഇന്ന് കന്യാകുമാരി ജില്ലയിലുള്ള കൽക്കുളം താലൂക്കിലെ കേരളപുരം ഗ്രാമത്തിലെ വലിയവീട് തറവാട്ടിലാണ് പിള്ള ജനിച്ചത്. അമ്മ: ഈശ്വരി പിള്ള. അച്ഛൻ: കേരളപുരം രാജാവ്. കുഴിക്കോട്ട് പടുവിലകത്ത് നാരായണപിള്ളയായിരുന്നു ആയോധനകലയിൽ പിള്ളയുടെ ഗുരുനാഥൻ. വേണാട് രാജാവായ ഉണ്ണികേരള വർമ്മയുടെ കീഴിൽ അദ്ദേഹം ഒരു മന്ത്രി ആയി. വേണാട് രാജ്യത്തിന്റെ തലസ്ഥാനം പത്മനാഭപുരം ആയിരുന്നു. ഈ കാലത്ത് മധുര തിരുമല നായ്ക്കൻ വേണാട് ആക്രമിച്ചു. ഇരവിക്കുട്ടിപ്പിള്ള വേണാട് പടനയിച്ചു. വേലയ്യൻ നയിച്ച മധുര സൈന്യത്തിന്റെ ആക്രമണത്തെ വേണാട് സൈന്യം എതിർത്തുതോൽപ്പിച്ചു. ഇതിനു പാരിതോഷികമായി ഇരവിക്കുട്ടിപ്പിള്ളയെ രാജാവ് വേണാട് രാജ്യത്തിന്റെ സേനാ നായകനും മുഖ്യമന്ത്രിയുമായി നിയമിച്ചു. പക്ഷേ തിരുമലനായ്ക്കൻ രാമപ്പയ്യന്റെ കീഴിൽ മറ്റൊരു സൈന്യത്തെ വേണാട് ആക്രമിക്കുവാൻ അയച്ചു. നാഗർകോവിലിന് അടുത്തുള്ള കണിയംകുളം എന്ന സ്ഥലത്തുവെച്ച് നടന്ന ഈ യുദ്ധം നിർണ്ണായകമായിരുന്നു. ഇരവിക്കുട്ടിപ്പിള്ളയോടുള്ള അസൂയ കാരണം ചില സേനാ നായകന്മാർ ചതിച്ചു. അങ്ങനെ മധുര സൈന്യം വേണാട് സൈന്യത്തെ തോൽപ്പിച്ചു. ഇരവിക്കുട്ടിപ്പിള്ള യുദ്ധത്തിൽ കൊല്ലപ്പെട്ടു. ഈ സംഭവം പിന്നീട് വില്ലടിച്ചാൻ പാട്ടിലെ പ്രമേയമായി. തദ്ദേശീയ തമിഴിൽ ‘‘‘കണിയാങ്കുളത്തു പോര്‘‘‘ എന്ന വില്ലടിച്ചാൻ പാട്ടിൽ ഈ സംഭവം വർണ്ണിക്കുന്നു.

## അവലംബം
* ‘‘മഹച്ചരിത സംഗ്രഹം’’ - പള്ളിപ്പുറത്തു കുഞ്ഞികൃഷ്ണൻ.

വർഗ്ഗം:1603-ൽ ജനിച്ചവർ
വർഗ്ഗം: 1635-ൽ മരിച്ചവർ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:മരിച്ച ദിവസം അറിയാത്ത ജീവചരിത്രലേഖനങ്ങൾ
വർഗ്ഗം:ഇന്ത്യൻ സേനാ നായകന്മാർ
വർഗ്ഗം:മലയാളികൾ
വർഗ്ഗം:ജനിച്ച ദിവസം അറിയാത്ത ജീവചരിത്രലേഖനങ്ങൾ